Dejvis kup reprezentacija Belgije - Sportal\nDejvis kup reprezentacija Belgije\n19:25 - 26.11.2017\nPETA PARTIJA Gofan srušio Congu, ali su Francuzi osvojili 10. trofej Dejvis kupa\nŽo-Vilfrid Conga nije iskoristio prvu meč loptu u finalu Dejvis kupa za Francusku protiv Belgije. David Gofan je odigrao sjajno protiv prvog reketa "Galskih petlova" na stadionu "Pjer Moroa" u Lilu i slavio sa 7:6 (7:5), 6:3, 6:2, ali im je Luka Puj trij\n22:02 - 17.09.2017\nDEJVIS KUP Belgija izborila dvoboj sa Francuskom za "salataru"\nTeniska reprezentacija Belgije plasirala se u finale Dejvis kupa, pošto je u Briselu slavila protiv Australije sa 3:2.\n23:48 - 16.09.2017\nSTREPNJA U BRISELU Australija nadomak finala Dejvis kupa\nTeniska reprezentacija Australije povela je u Briselu sa 2:1 protiv Belgije u polufinalu Dejvis kupa, pošto su Džon Pirs i Džordan Tompson pobedili Artura de Grefa i Rubena Bemelmansa posle tri seta, 6:3, 6:4, 6:0.\n01:20 - 16.09.2017\nPOLUFINALE DEJVIS KUPA Kirjos doneo izjednačenje Australiji\nTeniska reprezentacija Australije izjednačila je protiv Belgije na 1:1 u polufinalu Dejvis kupa, pošto je Nik Kirjos pobedio Stiva Darsisa posle pet setova, 6:3, 3:6, 6:7, 6:1, 6:2.\n21:09 - 15.09.2017\nVODI BELGIJA Gofan ostavio srce na terenu da savlada Milmana\nTeniska reprezentacija Belgija povela je u Briselu protiv Australije u polufinalu Dejvis kupa, pošto je David Gofan pobedio Džona Milmana sa 6:7, 6:4, 6:3, 7:5.\nITF: Finale Dejvis kupa uz povećane mere bezbednosti\nMeđunarodna teniska federacija (ITF) saopštila je da će se finale Dejvis kupa između Belgije i Velike Britanije igrati po planu, ali uz pojačane mere bezbednosti.\nPRISETILI SE SALATARE SA SRBIJOM Nole i Janko čestitali Britancima osvajanje Dejvis kupa\nNajbolji teniser sveta Novak Đoković čestitao je Velikoj Britaniji pobedu nad Belgijom i osvajanje titule u Dejvis kupu, kao i Janko Tipsarević.\n23:06 - 30.11.2015\nDejvis kup: Srbija protiv Belgije u prvom kolu, u četvrtfinalu na SAD ili Brazil!\nDejvis kup reprezentacija Srbije sastaće se u gostima sa selekcijom Belgije u prvom kolu takmičenja u Svetsko grupi, odlučeno je žrebom u Londonu. Ukoliko prođe prvo kolo, Srbija će odmeriti snage sa SAD ili Brazilom.\nObradović: Zadovoljan sam protivnikom, mogla je da nam zapadne Švajcarska\nSelektor teniske reprezentacije Srbije Bogdan Obradović rekao je da je zadovoljan što je njegova ekipa na današnjem žrebu izvukla Belgiju u prvom kolu Dejvis kupa, pošto je mogla da dobije znatno teže rivale.\nZimonjić: Meč sa Belgijom biće zanimljiv\nTeniser Srbije Nenad Zimonjić istakao je da će Dejvis kup reprezentacija imati šansu da se revanšira Belgiji za poraz u Beogradu.


Đurđević: Saradnja sa Privrednom komorom Kosova dobra, očekujemo ukidanje takse - Kosovo Online\nĐurđević: Saradnja sa Privrednom komorom Kosova dobra, očekujemo ukidanje takse\n13. Februar 2020. • 13:39\nSavetnik predsednika Privredne komore Srbije Nenad Đurđević izjavio je u intervjuu za Kosovo Onlajn da je saradnja sa Privrednom komorom Kosova dobra i da je prioritet nesmetano funkcionisanje ekonomije.\nĐurđević je ocenio da je „mini Šengen“ u korist svih u regionu, da je pitanje reciprociteta koje se najavljuje iz nove vlade u Prištini Aljbina Kurtija vezano ne samo za ekonomska već i politička pitanja, ali i da je potrebno videti šta to sve zapravo znači.\nOčekujete li ukidanje taksi uskoro i koliki su gubici u trgovinskoj razmeni zabeleženi u protekloj godini?\nOčekujem ukidanje taksi, ne bih se bavio time da li su u pitanju dani, nedelje... Veliki je pritisak na vladu u Prištini. Gubici su finansijski veliki, ali i oportunitetni trošak jer je narušen dobar imidž kompanija i proizvoda. Oko 425 miliona evra je manje plasmana robe u odnosu na 2018... Ima kompanija, velikih, međunarodnih, koje rade u Srbiji i regionu, imaju ispostave u okruženju pa su neke plasirale proizvode kao svoje, ali brojka je tu negde oko 400 miliona evra.\nIz Prištine se umesto taksi najavljuje mera reciprociteta, šta bi to trebalo da podrazumeva?\nVidećemo šta to znači, sve oko ukidanja taksi je nepoznanica, a one jesu uticale na inflaciju i povećanje cena. Takođe smatram da je time i politički izolovano Kosovo. Reciprocitet, iz iskustva pretpostavljam, podrazumeva neke mere koje se tiču direktno ekonomije, a neke političkog okvira, što nije rako razdvojiti. Reč je i o priznavanju kosovskih dokumenata, problemu tablica, tranzit je u tom smislu problem, razni sertifikati, kao na primer u vezi mleka i mesnih proizvoda, dokumenata koji su važni za poslovanje, kao što su deklarisanje robe i carinskim listama...\nKakvu saradnju PKS ima sa PKK?\nMi jesmo zadovoljni saradnjom sa PKK i smatramo da smo primer da kada ima dobre volje, poštovanja i razumevanja može doći do odličnih odnosa. I te inicijative oko avio-saobraćaja, pošte, železnice, sertifikata... su deo i naših razgovora. Komunikacija je dobra bez obzira na činjenicu da nisu bili dobri politički odnosi... Činjenica koja svedoči da je to tako je da smo kao dve komore inicirali osnivanje komore Zapadnog Balkana koja se zove Komorski investicioni forum Zapadnog Balkana šest komora sa ovih prostora, registrovana u EU – u Trstu, a generalni sekretar je nekadašnji predsednik PKK Safet Grdžaliju. Što se tiče same saradnje i planova za budućnost o tome smo razgovarali u utorak kada je u poseti predsedniku PKS Marku Čadežu bio predsednik PKK Berat Rukići koji je došao sa dva privrednika, a razgovaralo se o zajedničkoj delegaciji IT kompanija koje bi išle uskoro u Vašington. Poznato je da je Srbija najveća izvoznica u tom sektoru u ovom delu Evrope. Planiramo i da kada takse budu ukinute nastavimo gde smo stali i da na Kosovu radimo na stvaranju atmosfere da je saradnja dobra, dok se u ovom periodu smatralo da je kupovanje robe iz Srbije nacionalna izdaja što je populistička demagogija. Sa Rukićijem imamo odličnu saradnju, on je u od početka radio na dijalogu i na svim zajedničkim zalaganjima.\nŠta donosi inicijativa "mini Šengen" i koje su njene prednosti za sve ekonomije na ovim prostorima?\nSrbija, Albanija i Severna Makedonija imaju oko milijardu evra godišnje razmene, sa Severnom Makedonijom imamo više od 800 miliona, dok je sa Albanijom negde oko 140 miliona, od čega je izvoz 100 miliona evra. Međutim treba reći da razmena sa Albanijom raste zadnjih godina dvocifreno, 14 – 15 odsto uz napomenu da nije ni dobro imati toliki disbalans jer se onda država brani merama protekcije, što je nažalost prisutna praksa.Kroz inicijativu „mini Šengena“ odnosno ideje 4 slobode, što uglavnom CEFTA protokoli predviđaju, ubrzane su procedure koje se tiču putovanja bez pasoša u regionu, zajedničko tržište radne snage, i ovde su inicijatori potpuno posvećeni da se pojednostavi to tržište i da svi koji rade u drugim zemljama imaju regulisano socijalno i zdravstveno osiguranje.\nPre svega je postignuto da se praktično pozove ceo region da učestvuje u Inicijativi i da se stvara atmosfera saradnje u okviru samog regiona i međunarodnih kompanija koje ovde posluju. To je iskorak napred. Ono što je nužno i što je navedeno je da je proces otvoren za ceo Zapadni Balkan i da bi prednosti bile mnogostruke, a tu je potreban i stepen poverenja da svi objasne javnosti da je to na korist građana te da se demistifikuju te političke stvari da neka zemlja dominira. Politički govoreći jeste dogovor da se postepeno pravi jedinstveni ekonomski prostor uz tri privrede koje bi trabalo da se odluče da se priključe toj inicijativi.\nKoliko je važno uspostavljanje avio i železničkog saobraćaja o kome se priča?\nŠto se avio-saobraćaja tiče postoji Pismo o namerama, imamo uveravanja da bi trebao doći do dogovora i uspostavljanja. Ima stvari koje se moraju rešiti i na međunarodnom nivou i ostaje da se dogovore tehničke stvari. I kada smo se zalagali za liniju Beograd – Priština uvereni smo da bi bila isplativa, da bi aerodromi u Beogradu i Prištini bili na dobitku, a i Air Srbija bi povećala broj putnika prema Evropi, jer iz Prištine ima mali broj linija ka tim destinacijama, što bi bila bila velika korist. Što se tiče železničkog saobraćaja dve su rute, preko Kraljeva ili Merdara. Prva bi mogla da zaživi uz mala ulaganja, a za nju su zainteresovani i iz Luke Bar, gde bi se povezali prugom Beograd –Bar. Ali tu opet ima problema koji se tiču politike. Što se tiče pruge preko Merdara ima problema fizičkih, srušen je delimično tunel 1999. godine, pa oko Podujeva nema 4 kilometara pruge, a i u samom centru Prištine deo nije za upotrebu. Prva varijanta bi mogla da se uradi ranije.\nPrivredna komora Kosova Avio-saobraćaj takse\nPrivredna komora Kosova: Sporazum sa Srbijom će uticati na rast izvoza, smatra 41 odsto preduzeća\nPredsednik Privredne komore Kosova Berat Rukići izjavio je da 41 odsto kosovskih preduzeća smatra da će sporazum između Kosova i Srbije pozitivno uticati na rast izvoza, prenosi Ljajmi.\nĐurić: Avio-linija dogovorena u Berlinu nije politički dokument, dijalog nije odblokiran\nRukići: Vođena je nejasna politika o taksama na robu iz Srbije i BiH


Zbog narušavanja ugleda kolega Policijski sindikat Srbije plaća odštetu - PPmedia\nPosted on\t27 јануара, 2020 2:19 pm by adminpp033\nPrijepolje/Priboj/Nova Varoš/Beograd – Zbog narušavanja ugleda i iznošenja neistina o Nezavisnom sindikatu policije, Apelacioni sud u Beogradu je doneo presudu po kojoj je Policijski sindikat Srbije dužan da plati odštetu kolegama u iznosu od 190 hiljada dinara, saopšteno je iz Nezavisnog policijskog sindikata.\n– Nedavno je došlo do mogućeg preokreta u celoj priči i zato sada sa zadovoljstvom možemo javno da pričamo o ovom slučaju. Naime, predsednik PSS-a Veljko Mijailović je počeo da radi u PU za grad Beograd u jedinici za obezbeđenje što je praktično korak napred u odnosu na dosadašnji status! Malo je ružno što je druge kritikovao za napredovanje u službi a sada sam to radi čime gazi sopstvene principe, ali sa druge strane, lepo je što će sada imati veću zaradu čime će moći da pomogne svojoj organizaciji. Iako je sud osudio samo PSS ali ne i njega lično, trebalo bi da oseća bar moralnu odgovornost jer će se kazna od 190.000 dinara najverovatnije platiti od članarine. Da ne bude zabune. Ovde smo namerno rekli svoj sindikat a ne sindikat čiji je predsednik kako bi bilo pravilno, ali tako je u normalnim slučajevima. PSS je praktično njegov sindikat jer on očigledno ne zna šta je odgovornost, daleko bilo ostavka, a članovi ne znaju šta je smena i kada se primenjuje. Tako da praktično možemo čestitati napredak u službi doživotnom predsedniku PSS-a – navedeno je na sajtu Nezavisnog sindikata policije.\nIz ovog sindikata dalje navode da suma od 190.000 dinara koju moraju da im uplate iz “suparničkog tabora” je sasvim dovoljna satisfakcija, a možda važnije od novca je sama opomena da više ne izmišljaju laži o njima.\n– Jasno je da članovi ovog sindikata deo svoje članarine prebacuju na račun našeg sindikata zahvaljujući neodgovornoj politici njihovog rukovodstva, pa ih ovim putem pozivamo da razmisle o tome da se učlane u Nezavisni sindikat policije i da time svoj novac iskoriste na pametniji način – zaključuju iz Nezavisnog sindikata policije.\nОзнаке: Nezavisni sindikat policije, policija, Policijski sindikat Srbije


Karamatić: Bliži se kraj BiH, Bošnjaci će moliti za "bašča državicu" - BIGportal.ba\n16 Jula, 2019 16 Jula, 2019 0300\n-Ukoliko u SDA ne žele da razgovaraju o Izbornom zakonu, mi u principu više nemamo o čemu da razgovaramo – kaže Karamatić.\n-SDA trenutno ima situaciju u kojoj ima svoje ministre u Savjetu ministara, a tamo takođe imaju i ministre iz bivšeg Saveza za promjene koji slušaju gotovo sve što im se kaže. Za SDA je to lagodna situacija i misle da bi na taj način Savjet ministara mogao da funkcioniše i naredne četiri godine, samo kad bi se mogli riješiti Hrvata, zatim Srba, a na njihova mjesta postaviti svoje Hrvate i Srbe sa halal sertifikatom. Međutim, mislim da su se preračunali i da to na taj način neće funkcionisati. Kao prvo, odluke o privremenom finansiranju institucija BiH nema. Od prvog dana sljedećeg mjeseca nema plaćanja na nivou države, pa, evo, ako se Bakir Izetbegović želi nastaviti boriti za BiH do zadnjeg Bošnjaka – bujrum – poručuje Karamatić.\n-Vrijeme je da počnemo razmišljati šta dalje, jer je očigledno da najmanje jedan narod ne želi zemlju u kojoj bi sva tri konstitutivna naroda bila ravnopravna, da žele dominirati u ovoj zemlji, a to je u ovakvoj kompleksnoj državi jednostavno nemoguće. To znači lagano umiranje BiH u agoniji i mislim da će na kraju upravo ovi što opstruišu uspostavljanje bilo kakvog normalnog sistema na kraju moliti da im damo neku “bašča državicu” – kaže Karamatić.


Postavio KucniLekar\t Poslednje ažuriranje Nov 1, 2017 0\nOno što se čini pod spoljašnjim pritiskom jeste obično povinovanje i, bez obzira što, površno gledano, može ličiti na disciplinovano ponašanje, ne treba ga s njim izjednačavati, niti videti u njemu svrhu vaspitanja.\nSamodisciplina, pre svega, podrazumeva slobodu izbora. Ako je dete uvek u situaciji da drugi biraju i odlučuju umesto njega, ono neće izgraditi ovu dragocenu osobinu bez koje će jednog dana kada se oslobodi tutorstva biti žrtva svakog iskušenja kome neće moći da se odupre.\nDisciplinovanje je postepen proces u kome se detetu pomaže da svoje impulsivno, često besciljno i nekontrolisano ponašanje preobrati u svesno, odmereno ponašanje, vođeno razumom koliko i emocijama, koje ima određenu svrhu i pod njegovom je voljnom kontrolom. Ovakvo ponašanje detetu je potrebno da bi učestvovalo u životu i radu socijalne grupe u koju se uključuje, podrazumevajući sposobonost za selekciju ili suđenje u pogledu pogodnih odgovora, pogodan inhibitorni i regulativni mehanizam za vladanje impulsima koji bi mogli da ometaju način prilagođavanja pojedinca, kao i dozvoljeno zadovoljavanje svojih težnji za zadovoljstvom i nalaženje kanala za efikasnu i celishodnu aktivnost.\nNajvažnije svojstvo ove značajne karakterne osobine jeste usmerenost ka cilju , s kojim su povezana i druga svojstva karakteristična za voljnu aktivnost:\nInicijativnost (spremnost da se, polazeći od sopstvene odluke, preduzmu potrebne radnje)\nOdlučnost (sposobnost smišljenog donošenja odluka i njhovog sprovođenja u život)\nIstrajnost (postojana težnja da se postepeno ostvari cilj, ne smanjujući napore za prevazilaženje teškoća)\nSamokontrola (sposobnost odbacivanja misli i osećanja koji ometaju obavljanje planiranih radnji)\nSmelost (savladavanje straha i kolebanja i prihvatanje proračunatog rizika od neuspeha)\nSamostalnost (oslanjanje na sopstvene snage, odnosno izbegavanje da se traži pomoć drugih ako to nije neophodno).\nPored pomenutih svojstava ličnosti, čija je volja razvijena, javljaju se i takve osobine kao što su samodisciplina, vrednoća, efikasnost i sl.\nRazvijena volja, samodisciplina spremnost da se preuzme odgovornost za svoje postupke i sposobnost snalaženja u spletovima društvenih odnosa jesu neke od najdragocenijih osobina stabilne, zrele i konstruktivne ličnosti. Te se osobine stiču kroz kroz čitavo detinjstvo i adolescenciju i njima se postavlja temelj u različitim uzrastima.\nKada se javlja samokontrola\nDecu ranog uzrasta karakteriše emocionalnost, impulsivnost, težnja da učine šta žele u istom trenutku kada im je to palo na pamet, bez mnogo razmišljanja i posledicama. Zbog ovih svojih osobina ona ne mogu da odlažu neposredno zadovoljavanje svojih želja koje nisu uvek zasnovane na dubljim potrebama već situaciono tj. zavise od draži koja privuče dete u trenutnoj situaciji i traju dok ona ne iščezne ili bude potisnuta drugom draži, privlačnijom i upečatljivom.\nPredškolska deca, pa čak i deca mlađeg školskog uzrasta često pokazuju nedovoljnu samokontrolu. U početku se voljna samokontrola ogleda u spremnosti deteta da se ponaša u skladu sa nekim određenim zahtevom koji je postavio roditelj ili vaspitač. Kada je zahtev zapamćen, to ponašanje biva trajno usvojeno i obavlja se i u odsustvu odrasle osobe, kao da je u pitanju sopstvena odluka. Na to se nadovezuju situacije u kojima deca planiraju i odlučuju, a zatim i ostvaruju ono što su odlučila.\nZnačaj isplaniranog režima dana\nRazvoju unutrašnje kontrole kod dece naročito doprinosi dobro planiran i dosledno ostvarivan režim življenja, koji je dovoljno elastičan da se može prilagoditi dečjim potrebama i mogućnostima. On obezbeđuje prirodan i ravnomeran tok i smenjivanje aktivnosti i odmora, njihovo pravilno doziranje i usklađenost s ritmom življenja koji odgovara deci. Dobar raspored življenja stvara uslove da dete bude radosno i zadovoljno jer će njegova rana emotivna iskustva doprineti razvijanju pozitivnog identiteta o sebi.\nDosledno primenjivan režim dana i navikavanje na disciplinska pravila stvaraju kod deteta uverenje da se stvarnost oko njega upravlja prema nekom univerzalnijem redu, koji je izvestan i opravdan. Nalazeći se u poznatoj sredini i navikavši se na ustaljeni red, ono se oseća sigurnije jer može da s izvesnošću predvidi zbivanja i zahteve odraslih, kao i da planira svoje aktivnosti ako da ne odudaraju od predviđenog ritma. Kada su poznata i usvojena opšta pravila režima življenja i ponašanja, deca lakše i samostalnije razrešavaju međusobne konflikte, uspešnije sarađuju i vode računa o njihovom poštovanju.\nRazvijena samokontrola i samodisciplina kod dece uslov su razvoja njihove volje. Samokontrola o kojoj je reč predstavlja i osnovu za razvoj sposobnosti koncentracije kod deteta, a vrlo je značajna i za razvoj njegove samostalnosti. Dete prestaje da bude puki izvršilac onoga što je odrasli kazao ili pokazao, preuzima inicijativu, a aktivnost koju obavlja, čak i kada je prihvaćena na zahtev odraslog, doživljava kao svoju sopstvenu, kao neku vrstu saradnje sa odraslim za koju ima i lične motive. To znači da je dete u stanju da sasluša odraslog, ali ne zbog slepe poslušnosti. Razliku između ova dva stava moguće je uočiti na osnovu pitanja deteta koja se javljaju u prvom slučaju, a u kojima se traže dopunska objašnjenja i obrazloženja, ili se čak raspituje o mogućnostima divergentnih rešenja, dok to u drugom slučaju izostaje. Pitanja svedoče o tome da su se kod deteta pojavili sopstveni motivi da uradi ono što je predložio odrasli.\nMotivišite zato dete da radi u dogovoru sa vama i ulože uvek maksimum svojih snaga i sposobnosti.\nKonkretne savete i primere za razvoj samokontrole pogledajte u tekstu 15 strategija za razvijanje samokontrole kod dece.\nManoreksija – poremećaj od kojeg pati sve više dečaka\nIzvor: Emil Kamenov, „Predškolska pedagogija“, knjiga prva, Zavod za udžbenike i nastavna sredstva, Beograd


Ljubav prema prirodi je ljubav prema Srbiji i planeti Zemlji | Ministarstvo zaštite životne sredine\nLjubav prema prirodi je ljubav prema Srbiji i planeti Zemlji\nMinistar Trivan i ambasador kraljevine Švedske u Srbiji Jan Lundin danas su povodom Dana planete Zemlje, u Supernatural parku na Adi Huji, simbolično posadili autohtone bele vrbe i prisustvovali formiranju „Medenog vrta“, uokviru završnog dela projekta revitalizacije i pošumljavanja Ade Huje.\n„Jedna trećina švedske pomoći Srbiji ići će na projekte održivog razvoja. EU ima visoke zahteve i to je dobro, a mi ćemo nastaviti da podržavamo Srbiju na tom putu”, rekao je ambasador Lundin. On je imao poruku i za građane Srbije: “Ne treba čekati srpsku ili švedsku vladu, već mora da postoji inicijativa i iz udruženja, lokalnih zajednica, nevladinog sektora”. Kako je rekao ambasador Lundin, društvo u kome svi pomažu i rade na reformama, korisno je po svoje građane.\nTrivan rešenje otpad klimatske promene studija obaveštenja Drina tretman otpada zahtevi reciklaža životna sredina EU Ministar Studija o proceni uticaja procena uticaja


Momčilo Krajišnik - Dnevni list Danas\nPočetna » Momčilo Krajišnik\nNarodna Skupština Republike Srpske odala je danas počast svom prvom predsedniku, nedavno preminulom Momčilu Krajišniku, osuđenom za ratne zločine u Haškom tribunalu, a taj čin bojkotovali su poslanici iz Koalicije „Zajedno za BiH“.\nBivši visoki funkcioner Republike Srpske Momčilo Krajišnik, koji je osuđen u Hagu za ratni zločin, sahranjen je danas na groblju Pribanj kod Pala.\nSrpski član Predsedništva Milorad Dodik izjavio je da druga dva člana Predsedništva BiH Šefik Džaferović i Željko Komšić nisu prihvatili njegovu inicijativu da se minutom tišine oda pošta Momčilu Krajišniku, prvom srpskom članu Predsedništva BiH u postdejtonskoj BiH, koji je preminuo od posledica korona virusa.\nSrpski pokret Dveri ocenio je danas da je Momčilo Krajišnik bio je jedan od stvaralaca Republike Srpske (RS) i ljudi koji su „sprečili novo stradanje srpskog naroda u 20. veku i uspostavili državne institucije koje su i danas čvrsta brana unitarizaciji Bosne i Hercegovine“.\nSrpski član Predsedništva BiH Milorad Dodik izjavio danas da će na sednici Predsedništva BiH zatražiti odavanje pošte minutom ćutanja zbog smrti prvog posleratnog srpskog člana Predsedništva BiH Momčila Krajišnika.\nPreminuo Momčilo Krajišnik od posledica korona virusa\nPrvi predsednik Narodne skupštine Republike Srpske i haški osuđenik Momčilo Krajišnik preminuo je jutros u Banjaluci u 75. godini, od posledica korona virusa.\nSrpska demokratska stranka (SDS) proslavila je 30 godina svog postojanja, a centralna svečanost održana je u Istočnoj Ilidži.


Švajcarska ne izručuje Polanskog\nŠvajcarske vlasti odbacile su zahtev Sjedinjenih Država za izručenje filmskog reditelja Romana Polanskog, optuženog da je pre tri decenije imao seks sa maloletnicom.\nŠvajcarska ministarka pravde Eveline Vidmer-Šlumpf izjavila je danas da američki zahtev za ekstradiciju sadrži nedostatke koji se ne mogu ispraviti.\nPolanski je uhapšen prošle godine, u Cirihu, kada je trebalo da primi jednu nagradu za dostignuća u filmskoj umetnosti i od tada je bio u kućnom pritvoru čekajući na odluku švajcarskih vlasti. U aprilu, jedan sud u Kaliforniji odbacio je zahtev da Polanski služi kaznu u Švajcarskoj, na osnovu presude iz 1977. godine.\nPoznati reditelj bio je prvobitno optužen za šest krivičnih prestupa prema 13- godišnjoj devojčici, uključujući silovanje i sodomiju. Ali tužioci u Los Anđelesu kasnije su sveli optužbu na seks sa maloletnicom.\nUoči izricanja presude Polanski je pobegao iz Sjedinjenih Država, pošto je saznao da sudija namerava da odbaci ponudu za smanjenje kazne u zamenu za priznavanje krivice i da ga osudi na zatvorsku kaznu.\nOd prošlogodišnjeg hapšenja, Švajcarska je tražila dokumenta o sastanku u Los Anđelesu, 1977. godine, između sudije i advokata, na kome je sudija rekao da Polanski neće služiti kaznu dužu od 6 nedelja, koje je već proveo pod psihijatrijskim posmatranjem. Američki funkcioneri odbili su taj švajcarski zahtev pozivajući se na naređenje suda da se dokumenta o tom razgovoru proglase tajnim.


DELIMUSTAFIĆ NUDI MILION KM DA GA PUSTE IZ PRITVORA\nAlija Delimustafić, bivši ministar unutrašnjih poslova RBiH, koji je prvooptuženi u predmetu “Pravda”, ponudio je putem advokata milion maraka kaucije u nekretninama kako bi bio pušten iz sarajevskog pritvora, u kojem se nalazi već više od dvije godine!\nO ovoj ponudi uskoro će ponovo odlučivati Kantonalni sud u Sarajevu, koji je prije nekoliko mjeseci odbio prvi prijedlog o određivanju kaucije. Prijedlog je uputio Ifet Feraget, Delimustafićev advokat.\nFeraget je za "Avaz" potvrdio da je Delimustafić ponudio četiri stana i jedan poslovni prostor u Sarajevu, za koje je vještak utvrdio da su vrijedni više od milion maraka, ali da se tome usprotivilo Tužilaštvo KS.\n"Tužioci su došli i rekli da se ne slažu sa predloženom kaucijom, jer je šteta koju spominju u procesu, 10 miliona KM. No, ovdje je suština da je čovjek u pritvoru dvije godine, a da glavni pretres nikad nije počeo. Prošlo je čak 13 mjeseci od potvrđivanja optužnice, a suđenja nema", kaže Feraget.\nPrema njegovim riječima, razlog zbog čega će Kantonalni sud ponovo odlučivati o određivanju kaucije je taj što je Vrhovni sud Federacije uvažio žalbu odbrane.\n"Mi, uz određivanje kaucije od milion maraka u nekretninama, tražimo da se on brani sa slobode uz mjere zabrane. Mislimo da bi se mjera pritvora na taj način mogla zamijeniti. Tražimo da mu se odredi zabrana napuštanja Kantona Sarajevo, zabrana kontaktiranja sa svjedocima i optuženima, - kaže Feraget.\nOsam puta već odgođen početak suđenja\nSuđenje u predmetu “Pravda”, u kojem je 40 osoba i osam pravnih subjekata optuženo za nezakonita knjiženja nekretnina u KS, još nije počelo. Već se osam puta odgađa početak glavnog pretresa. Svi optuženi, osim Delimustafića, brane se sa slobode. Među optuženima su brojni sarajevski advokati, sudije, notari...


» Sastanak Štaba za vanredne situacije i lokalnog operativnog centra za vanredne situacije: razgovaralo se o pandemiji Covid-19 Sastanak Štaba za vanredne situacije i lokalnog operativnog centra za vanredne situacije: razgovaralo se o pandemiji Covid-19 – Dragash\nSastanak Štaba za vanredne situacije i lokalnog operativnog centra za vanredne situacije: razgovaralo se o pandemiji Covid-19\n2020/04/21 - 8:22\nSastao se Štab za vanredne situacije i Hitni lokalni operativni centar na čelu sa gradonačelnikom Šabanom Šabanijem, gde je razgovarano o trenutnoj situaciji i ispunjenju zadataka i obaveza sa prethodnog sastanka.\nNa ovom sastanku je zaključeno da trenutna situacija u opštini Dragaš ostaje mirna i stabilna u pogledu pandemije, rečeno je da nema sumnjivih ili potvrđenih slučajeva sa Covid-19. Služba za vanredne situacije takođe izražava zahvalnost svom zdravstvenom osoblju, policiji, inspekciji i svim ostalim akterima na kontinuiranom doprinosu zajedničkoj borbi protiv Covid-19.\nU okviru tačaka dnevnog reda razgovaralo se o dodatnom angažmanu kako bi se održala ovakva situacija kakva je bila do sada. U sklopu ovih mera, štab za vanredne situacije odlučio je da planirani radovi vezani za realizaciju kapitalnih investicija budu odloženi do 4. maja i potom odluče u zavisnosti od situacije.\nGradonačelnik je obavestio štab za vanredne situacije da je na zahtev ministra unutrašnjih poslova uspostavljen Hitni lokalni operativni centar sa koordinatorom Vloranom Cenajem, koji je smešten u vatrogasnu jedinicu radi koordinacije slobodnog kretanja i postupanja sa dozvolama unutar i izvan opštine. Za kretanja na teritoriji opštine dozvole za kretanje odobrava služba za vanredne situacije, dok se za kretanje izvan opštine Dragaš, zahtjevi upućuju Hitnom lokalnom operativnom centru koji se na centralnom nivou prosleđuju Operativnom centru Ministarstva unutrašnjih poslova.\nNa ovom sastanku, predsedavajući je obavestio članove osoblja da je snabdevanje hranom, higijenskim i materijalnim paketima u procesu realizacije i odmah po završetku procedura biće raspodeljeno potrebnim porodicama, za koje se očekuje da će biti okončane u roku od 10 dana, na osnovu spiska koji je sačinila izabrana komisija iz štaba za vanredne situacije. Član štaba za vanredne situacije iz Crvenog krsta Muhamer Rexhepi takođe se osvrnuo na podršku porodicama u potrebi. Informisao je Štab o raspodjeli paketa hrane i higijenskih sredstava koji su donirani i podijeljeni mnogim porodicama u potrebi.\nČlanovi Štaba zahvalili su svim organizacijama i poslovnoj zajednici koja je pružala podršku građanima naše opštine u ovim teškim vremenima pandemije Covid-19.


Varheji pred evropskom poslanicima o Zapadnom Balkanu – srbijaNASAzemlja\nVarheji pred evropskom poslanicima o Zapadnom Balkanu\nby admin October 6, 2020, 4:01 am 1.5k Views\nKao i svake godine, odmah nakon usvajanja godišnjeg Paketa proširenja u Evropskoj komisiji, nadležni komesar pred Spoljnopolitičkom odborom Evropskog parlamenta predstavlja ovaj najvažniji dokument za zemlje u procesu pristupanja.\n“Pored sagledavanja situacije u zemljama kandidatima i potencijalnih kandidata iz paketa za proširenje, komesar Oliver Varhelji predstaviće i plan koji treba da stimuliše dugoročni oporavak, podstakne ekonomski rast i podrži reforme na Zapadnom Balkanu nakon\na -19 kriza”, navode u Parlamentu.\nPaket uključuje Komunikaciju o proširenju, koja postavlja put napred za zemlje koje teže pridruživanju EU, a sadrži izveštaje u kojima Komisija predstavlja detaljnu procenu napretka svakog kandidata i potencijalnog kandidata u ispunjavanju kriterijuma za članstvo.\n“Ove godine, Komisija će takođe predstaviti Ekonomski i investicioni plan, koji bi trebalo da se koncentriše na vodeća područja i projekte koji će direktno stvoriti dugoročni rast i radna mesta, kao i atraktivnu investicionu klimu na zapadnom Balkanu”, dodaje se u EP.\nPlanirano je da se parlamentarna debata sa komesarom Varhejijem o Paketu proširenja održi između 15:15 i 16:15 časova.\nPapa uzdigao na položaj 13 novih kardinala\nby admin November 28, 2020, 8:05 pm\nEvropa: Dnevno bitku sa virusom izgubi trocifren broj pacijenata\nby admin November 28, 2020, 7:55 pm\nMerkel apelovala na Nemce da poštuju ograničenja\nby admin November 28, 2020, 12:07 pm\nEvropa: Trocifren broj umrlih dnevno\nby admin November 28, 2020, 11:55 am\nEvropa: Korona ne jenjava uprkos merama\nby admin November 28, 2020, 7:51 am\nRuska vakcina Sputnjik V efikasna oko 95 odsto\nby admin November 27, 2020, 11:07 pm\nDonacija gimnaziji "Borislav Petrov Braca" u Vršcu\nby admin November 28, 2020, 9:57 pm\nEpiskop Joanikije se uspešno oporavio od korona virusa


Ukrajina planira organizovanje putničkog prevoza na granici sa Krimom - 29.09.2019, Sputnik Srbija\nUkrajina planira da pokrene putnički saobraćaj na granici sa Krimom nakon početka rada kontrolnih punktova „Čongar“ i „Kalančak“, ali nema govora o obnovi... 29.09.2019, Sputnik Srbija\n© Sputnik / Maks Vetrov / Uđi u foto-galerijuGranični prelaz "Čongar" između Ukrajine i Krima\n„Po nalogu predsednika Ukrajine, završava se izgradnja kontrolnog punkta „Čongar“ i „Kalančak“. Uporedo sa prelazom opremaju se i stanice odakle će ukrajinski prevoznici prevoziti putnike po Ukrajini“, rekao je Kriklij, saopštila je pres-služba Ministarstva za infrastrukturu na svojoj stranici na Fejsbuku.\nPrema njegovim rečima, radi se o stvaranju uslova za putnike koji će moći da sednu u autobus na stanici u blizini kontrolnog punkta i nastave putovanje.\nKijev je jednostrano prekinuo autobuski i železnički saobraćaj preko granice sa Krimom krajem 2014. godine. Vozovi koji su išli za poluostrvo sada se zaustavljaju na stanici Novoaleksejevka u Hersonskoj oblasti pre nego što stignu do granice.\nU julu se na sajtu ukrajinskog predsednika pojavila peticija sa zahtevom da se dozvoli da vozovi idu na Krim i to pre otvaranja železničkog saobraćaja preko Krimskog mosta.


Evropske integracije strateški prioritet Vlade i put koji ova zemlja sa ponosom bira\nEvropske integracije strateški prioritet Vlade i p...\nObjavljeno: 23.12.2021. • 12:06 Autor: KEI\n„Do 1. juna planiramo da se suočimo sa ključnim preporukama EK kao i da krenemo sa primjenom preporuka Venecijanske komisije. Učinićemo sve da da borba protiv organizovanog kriminala I korupcije bude na višem niovu, ali da se ispune i zahtjevi iz ostalih poglavlja u ovom klasteru.U poglavlju 5 je planiran sistem primjene elektronskih nabavki, u poglavlju 32 treba da podignemo zaštitu finansijskog interesa i krenemo u izmjene zakonskih regulative, u poglavlju 18 radićemo na jačanju administrativnoh kapaciteta institucija koje se odnose na ovo poglavlje”, objasno je Božović.\n„U ovom klasteru šest poglavlja imaju umjeren nivo spremnosti, dva poglavlja dobar nivo sptremnosti i ona su ta koja mogu da poguraju čitav klaster ka privremenom zatvaranju, dok jedno poglavlje ima odredjeni nivo spremnosti", naglasila je Lipovina-Božović.\nMarko Perunović, državni sekretar za energetiku i rudarstvo u Ministarstvu kapitalnih investicija je istakao klaster 4 - Zelena agenda i održiva povezanost, veoma značajan, kako zbog stanja na svjetskom tržištu energenata, tako i zbog potrebe za unapređenjem životne sredine. Istakao je da će u narednom periodu fokus rada biti na donošenju zakona o stvaranju strateških rezervi nafte koji je pripremljen u nacrtu i čije usvajanje se očekuje do drugog kvartala sljedeće godine, a nakon toga rad na njegovoj implementaciji, što je važno za privremeno zatvaranje poglavlja 15. Energetika.\nAkcioni plan za adresiranje ključnih preporuka iz Izvještaja EK Pregovaračka grupa\nObrazovana nova Komisija za evropske integracije 14.10.2021.\nAnaliza KEI: Ovogodišnji Izvještaj Evropske komisije ima najbolju ocjenu spremnosti do sad 28.10.2021.\nPregovaračka grupa: zajedničkim radom da doprinesemo ubrzanju procesa pristupanja EU 15.11.2021.\nProces evropske integracije prioritet Vladine agende 30.09.2021.


Stranci će zataškavati istragu o ubistvu — Srbija mora da povuče radikalan potez - 17.01.2018, Sputnik Srbija\nMeđunarodne institucije nisu reagovale ni prethodnih godina kada su se slične situacije dešavale, pa ne treba ni sada od njih očekivati nekakav rezultat... 17.01.2018, Sputnik Srbija\nanalize i mišljenja, ko je ubio olivera ivanovića, region, dušan proroković\n09:01 17.01.2018 (Osveženo: 13:52 17.09.2021)\n© Tanjug / Zoran ŽestićKuća Olivera Ivanovića u Kosovskoj Mitrovici ispred koje je ubijen.\nMeđunarodne institucije nisu reagovale ni prethodnih godina kada su se slične situacije dešavale, pa ne treba ni sada od njih očekivati nekakav rezultat. Ukoliko naši državni organi nešto ne preduzmu, ubistvo će biti zataškavano narednih meseci, dok se sve ne zaboravi, kaže za Sputnjik Dušan Proroković.\nKao i većina ljudi koji su poznavali Olivera Ivanovića, i Dušan Proroković iz Centra za strateške alternative šokiran je ubistvom lidera Građanskog pokreta Sloboda, pravda, demokratija. Podseća da je sa Ivanovićem često polemisao, pogotovo u periodu između 2003. i 2008. godine, ali da su se sve polemike završavale na primeren način.\n„Nikakvih međusobnih konflikata nismo imali i zato što je Oliver uvek svoje stavove temeljio na dobroj argumentaciji, nikada na sili, pretnjama ili bilo čemu drugom. Meni uopšte nije poznato da je on imao neprijatelje koji bi nešto ovako preduzeli ili uradili. To što se politički nije slagao sa velikim brojem ljudi je nešto drugo, a svakako nije smelo da rezultira atentatom na njega“, kaže Proroković.\nDa li su Amerikanci znali da se sprema ubistvo Ivanovića\n16 Januar 2018, 20:50\nOn kaže da posle ovoga više ništa neće biti isto na Kosovu i Metohiji. Dodaje i da je najvažnije da se atentat na Olivera Ivanovića ozvaniči kao teroristički akt, da se pokrenu mehanizmi unutar našeg pravnog, pravosudnog i policijskog sistema.\n„Tako bismo vodili nekakvu paralelnu istragu, koliko nam mogućnosti dozvole“, kaže on i ističe da sumnja da će istraga Kosovske policijske službe ili Euleksa dovesti do bilo kakvog rezultata.\nProroković podseća da međunarodne institucije nisu reagovale ni prethodnih godina kada su se slične situacije dešavale, pa kaže da ne treba ni sada od njih očekivati nekakav rezultat. Na osnovu toga smatra da ukoliko naši državni organi nešto ne preduzmu, ubistvo će biti zataškavano narednih meseci, dok se sve ne zaboravi.\nNaš sagovornik smatra da je Oliver Ivanović bio jedan od srpskih prvaka na Kosovu i Metohiji, bez obzira na to što je po povratku iz zatvora njegova politička karijera nekako išla krivudavim tokom.\n„Nije uspeo da na izborima materijalizuje tu svoju veliku popularnost. Imao je mnogo veći uticaj, kako među Srbima na Kosovu i Metohiji tako i u celoj Srbiji, nego što su to njegovi izborni rezultati pokazivali. Zbog toga mislim da posle ovoga više ništa neće biti isto“, rekao je Proroković.\nMoraće, smatra Proroković, u narednom periodu Beograd da razmisli o daljim koracima koji se tiču dijaloga sa Prištinom, a međunarodne strukture o tome kako i koliko brzo formirati sud za zločine pripadnika tzv. Oslobodilačke vojske Kosova.\nFormirana specijalna jedinica za istragu ubistva Olivera Ivanovića\n16 Januar 2018, 21:08\n„S jedne strane mislim da ovo može da ubrza početak procesiranja, ali može i da obeshrabri sve svedoke da u tim procesima učestvuju. Prethodnih nedelja bilo je nekoliko iskaza, čak su se ljudi pod imenom i prezimenom pojavljivali i govorili, ne samo o zločinima devedesetih, nego i o pogromu 2004. godine. Ne znam kako će oni da svedoče posle ovog ubistva, bilo da se radi o Srbima ili Albancima, tako da će taj sud da se nađe u popriličnim problemima“, ocenjuje Proroković.\nProroković smatra da bi učešće Srbije moglo da doprinese istrazi, a da rad Euleksa i ostalih međunarodnih institucija neće imati efekta. On to govori na osnovu toga što je godinu dana bio državni sekretar za Kosovo i Metohiju.\n„Pisma i pomirljive izjave apsolutno ništa ne znače kod njih. Do rezultata bi moglo da dođe ukoliko Aleksandar Vučić pripreti povlačenjem iz pregovora ili ne pristane da ispuni nešto od dogovorenog. Oni razumeju samo radikalne mere, onda prave ustupke i dozvoljavaju nam da širimo svoj manevarski prostor, kako u politici tako i u ovim konkretnim slučajevima. To pismo će biti primljeno k znanju, na njega će nam verovatno ljubazno odgovoriti, a dalje od toga ništa ne očekujem“, zaključuje Proroković.


Cvijanović: Uslovljavanja ne mogu naštetiti Republici Srpskoj | BL Portal\nCvijanović: Uslovljavanja ne mogu naštetiti Republici Srpskoj\nBANJALUKA – Predsjednik Republike Srpske Željka Cvijanović ocijenila je da je šokantna izjava predsjednika SDA Bakira Izetbegovića da se mora konsultovati sa saveznicima da bi se odlučilo o formiranju vlasti na nivou BiH, iako su predstavnici političkih partija iz Federacije BiH (FBiH) naviknuti da za sve idu u strane ambasade po mišljenje.\n“To je apsurd. Izbori su sprovedeni i tamo je problem to da li oni (SDA) mogu da izaberu političke partnere. Sve drugo je bacanje prašine u oči”, rekla je Cvijanovićeva danas novinarima u Banjaluci komentarišući Izetbegovićeve izjave o formiranju Savjeta ministara.\nOna je istakla da su političke partije iz FBiH navikle da za sve pitaju strane ambasade za mišljenje, te naglasila da se po tome Republika Srpska i njene vladajuće partije razlikuju od FBiH.\n“U FBiH se kunu u državu koja nema suverenost i potencijal da se bilo šta dogovori, a nečuveno je uslovljavanje da li će biti data podrška za predsjedavajućeg Savjeta ministara. Ako njima nije u interesu da budu formirane institucije BiH, zemlje koju uporno brane, onda ih ne moraju formirati”, poručila je Cvijanovićeva.\nOna smatra da je iza svega namjera da bude zadržana postojeća garnitura u Savjetu ministara, jer imaju svog predsjedavajućeg /Denis Zvizdić/, iako je, kako je navela, smiješno da je ujedno i član parlamenta BiH.\n“Imaju i ministre iz Republike Srpske koji su im nagodni. Zato je tu interes da sve bude blokirano i ne budu sprovedeni rezultati izbora, odnosno sačuvana garnitura koja je sinhronizovano funkcionisala u prethodnom periodu”, kaže Cvijanovićeva.\nPrema njenim riječima, svi bi trebalo da reaguju na ovakve izjave Izetbegovića, jer je uslovljavanje formiranja vlasti nazadno.\n“Sadašnji predstavnici iz Republike Srpske na nivou BiH pobijaju svoj višegodišnji politički koncept, jer su svojevremeno navaljivali da prvo budu formirane institucije BiH pokazujući nazovi kapacitet BiH. Sada im, zbog političkih igara i dolaska druge političke garniture, više nije u interesu da budu formirane ove institucije”, rekla je Cvijanovićeva, prenose Nezavisne novine.\nCvijanovićeva je napomenula da sve ovo neće naštetiti Republici Srpskoj koja uspješno funkcioniše.\nBanjaluka – Mladić sam sebi nanio povrede glave i flašom razbio nos?\nTegeltija: Apelujemo na sve političke aktere da se ne miješaju u rad Tužilaštva


Venecijanska komisija o Ustavnim amandmanima sa predstavnicima vlasti i civilnog sektora u maju u Beogradu | Insajder\nVenecijanska komisija o Ustavnim amandmanima sa predstavnicima vlasti i civilnog sektora u maju u Beogradu\nEksperti Venecijanske komisije će u maju posetiti Srbiju i razgovarati s predstavnicima Ministarstva pravde i civilnog sektora o Nacrtu ustavnih amandmana u oblasti pravosuđa koji je prosledila Srbija, izjavila je danas ministarka pravde Nela Kuburović.\nPrilikom javne rasprave o ustavnim amandmanima koji se tiču pravosuđa struka je bila gotovo jedinstvena u oceni da su predložene izmene neprihvatljive. Nakon dorade, Ministarstvo je promenilo određene delove, ali su brojne zamerke ostale, a predstavnici struke nisu imali mogućnost da na njih utiču. Ministarska je ipak danas obećala da će struka imati veći uticaj kada budu donošeni zakoni koji uređuju oblast pravosuđa.\n"Venecijanska komisija planira da tokom zasedanja u junu razmotri naše predloge i dostavi mišljenje Srbiji, a eksperti Venecijanske komisije će tokom maja posetiti Beograd i imati prilike da razgovaraju ne samo sa predstavnicima Ministarstva pravde nego i civilnog sektora", rekla je Kuburović na petoj plenarnoj sednici Nacionalnog konventa o Evropskoj uniji.\nKuburović je podsetila da je objavljivanje prvog radnog teksta ustavnih amandmana izazvalo veliku polemiku, ali je dodala da "ostaje pri stanovištu da pojedini stavovi nisu bili dovoljno argumentovani".\n"Za mnoge kritike i tvrdnje da nešto nije bilo dobro nismo dobili odgovor šta je to dobro i kako bi to trebalo da izgleda", rekla je ministarka.\nKuburović je rekla da je prvobitni tekst "pretrpeo ozbiljne promene", da je usvojen veliki broj primedbi strukovnih udruženja i civilnog sektora i da je dobijen "bolji, unapređen i sistematičniji tekst".\nPrema rečima ministarke, uloga struke će biti znatno veća kada se budu donosili zakoni koji se tiču pravosuđa, pre svega Zakon o sudijama, Zakon o uređenju sudova, Zakon o Pravosudnoj akademiji i Zakon o javnom tužilaštvu.\n"Ustav utvrđuje osnovna načela koja treba da se razrade kasnije zakonima. Nekoliko zakona treba uskoro da krene u proceduru, treba da osnujemo radne grupe i uskladimo ih sa amandmanima koje smo predložili i verujem da će tu i te kako doprinos struke biti znatno dominantniji nego kada je reč o samim ustavnim načelima jer, koliko god da je struka bitna njihovo mišljenje ne može biti presudno prilikom kreiranja ustavnih amandmana", izjavila je Kuburović.\nPrema analizi novinara redakcije Insajder, međutim, Ministarstvo pravde u konačnom rešenju ipak nije usvojilo ključne kritike struke na izmene Ustava o pravosuđu.\nIlić: Nesklad između Akcionog plana i Ustavnih amandmana\nZamenik predsednika Državnog veća tužilaca Goran Ilić ocenio je da postoji nesklad između Akcionog plana za poglavlje 23 i Nacrta ustavnih amandmana poslatih Venecijanskoj komisiji.\nDok se u Akcionom planu ističe cilj otklanjanja političkog uticaja na izbor javnih tužilaca i zamenika tužilaca, Ilić navodi da je predloženim amandmanima predviđeno da njih bira Narodna skupština prostom većinom.\nTakođe se u Akcionom planu navodi da je potrebno da najmanje polovina članova Visokog saveta tužilaštva bude iz redova tužilaca, dok će prema amandmanima četiri od 11 članova tog tela birati tužioci.\nIlić je dodao i da se u Akcionom planu navodi da je ustavnim promenama potrebno "ukloniti svaku vrstu naknadne kontrole nad javnim tužiocima", a da je ustavnim amandmanima predviđeno da javni tužioci za svoj rad odgovaraju Skupštini.\nMinistarstvo pravde je pre desetak dana usvojilo Nacrt ustavnih izmena u delu koje se tiče pravosuđa i prosledilo ih Venecijanskoj komisiji koja bi trebalo da oceni njihovu usklađenost s evropskim pravnim normama.\nVenecijanska komisija, odnosno Evropska komisija za demokratizaciju kroz pravo kako je njen pun naziv, predstavlja savetodavno telo Saveta Evrope, koje daje mišljenja u vezi sa ustavima njegovih članica i drugih pravnih normi. Njena mišljenja formalno-pravno nisu obavezujuća, ali se poštuju u državama članicama Saveta Evrope i Evropske unije.


Inzko: Bio bih sretan da mogu napustiti BiH što brže\nZgrada OHR-a, Sarajevo\nUred Visokog predstavnika u Bosni i Hercegovini (OHR) nastavlja sa radom, iako je u medijima to najavljivano. Visoki predstavnik međunarodne zajednice u BiH Valentin Inzko, nakon dvodneve sjednice Vijeća za provođenje mira, izjavio je da bi bio presretan da može napustiti Bosnu i Hercegovinu što brže, ali da to do nije do njega nego predstavnika međunarodne zajednice, odnosno Vijeća. Za to je neophodno ispunjavanje uslova programa "pet plus dva", a prije svih knjiženje vojne imovine i pozitvna ocjena međunarodne zajednice o situaciji u Bosni i Hercegovini.\nVijeće za provođenje mira ustanovilo je nekoliko hitnih prioriteta za sve organe vlasti u BiH. Valantin Inzko, po okončanju redovne polugodišnje sjednice, izjavio je da su svi razočarani sporim tempom reformi, kao i činjenicom da su bosanskohercegovački zvaničnici preuzimali obaveze koje se odnose na Evropsku uniju i Međunarodni monetarni fond, ali ih nisu ih realizovali.\nAmbasador Inzko se osvrnuo na rad njegovog ureda, kazavši de je vidio da čak neki mediji pišu o navodnom zatvaranju Ureda visokog predstavnika. Da bi se to desilo, naveo je, neophodna je puna implementacija programa "pet plus dva", koji je preduslov za zatvaranje Ureda visokog predstavnika.\nNajveći problem, poručuje Inzko, predstavlja registracija vojne imovine.\n"I u Federaciji BiH, a pogotovo u Republici Srpskoj, proces ide jako sporo. U nekim sklučajevima nema ni dokumentacije, pošto je dokumentacija djelomično u Beogradu, to je bila ipak imovina JNA (Jugoslovenske narodne armije). S druge strane, imali smo odluku Ustavnog suda BiH da je to državna imovina", ističe Inzko.\nDa bi se OHR zatvorio neohodna je i odluka međunarodne zajednice.\n"Pozitivna procjena političke situacije, plus – zasnovana na punoj implementaciji, ispunjenju Dejtonskog ugovora. I to je bila i danas iskrena debata, u suštini niko više nije govorio o zatvaranju OHR-a", riječi su visokog predstavnika.\nValentin Inzko: Razočarani smo sporim tempom reformi\nPovodom najavljenog koncerta Marka Perkovića Thompsona u Mostaru, Valentin Inzko je potvrdio da je Vijeće prvog dana zasjedanja potpuno jasno osudilo taj događaj.\n"Apelirali smo na sve da izbjegavaju slične događaje, pogotovo potporu ratnim zločincima, glorificiranje osuđenih ratnih zločinaca bilo da je to Mostar ili druga mjesta", ističe Inzko.\nVisoki predstavnik imao je i poruku povodom aktuelne borbe protiv terorizma u svijetu.\n"Mislim da je bilo jako impresivno u Londonu da je Islamska zajednica odbacila da sahrani ove teroriste i mislim da je jako važno da se islamska zajednice, u bilo kojoj zemlji – u Austriji, ili ovdje, ili u Londonu – ogradi od takvih ljudi koji u ime islama ubijaju", zaključuje Valentin Inzko.


RTCG - Radio Televizija Crne Gore - Nacionalni javni servis :: Svijet :: Kina poziva na obnovu odnosa sa SAD-om\n22. 02. 2021. 23:21 >> 23:25 0\nKineski državni zastupnik i ministar vanjskih poslova Vang Ji rekao je da bi Sjedinjene Američke Države i Kina mogli zajedno raditi na pitanjima poput klimatskih promjena i pandemije koronavirusa ako obnove bilateralne odnose.\nTakođe je naglasio da je Peking spreman ponovo otvoriti konstruktivan dijalog s Vašingtonom nakon što su odnosi dvije zemlje pali na najniži nivo u posljednih nekoliko decenija.\nVang je pozvao Vašington da ukloni carine na kinesku robu i napusti neracionalno opstruiranje kineskog tehnološkog sektora. Po njegovom mišljenju takvi koraci bi otvorili prostor za saradnju.\n"Tokom posljednjih godina, Sjedinjene Države prekinule su bilateralni dijalog na svim nivoima" rekao je Vang, te dodao, da je Peking spreman na iskrenu komunikaciju sa Vašingtonom.\nVang smatra da je nedavni telefonski razgovor kineskog predsjednika Si Đipinga i američkog Džo Bajdena pozitivan korak u tom smjeru.


Kada se i kako polovina pretvara u tri četvrtine? - Radio Kontakt Plus\nKada se i kako polovina pretvara u tri četvrtine?\nNetačno21:08, 19.02.2022Izvor: Kim\nU tekstu pod naslovom "KAKO DOŠLI TAKO ĆE I DA ODU: Lažna država se sukobljava sa iseljavanjem stanovništva - čak 73 odsto ljudi želi da ode" i podnaslovom "Albanci žele da se isele sa Kosova", portal Srbija danas preneo je jednu od dve vesti sa Kosova koje su obeležile 16. februar. Vest sa istim, uvredljivim klikbejt (eng. clickbait) naslovom toga dana objavio je i tabloid Alo.\nFoto: Srbija danas/printscreen\nVećina medija u Srbiji izvestila je prošle srede, osim o obeležavanju godišnjice nerasvetljenog zločina u Livadicama, i o istraživanju agencije PIPOS iz Prištine prema kome je polovina žitelja Kosova spremna da emigrira, jer je nezadovoljna ekonomskom situacijom i ambijentom u kojem živi.\nSam tekst vesti se od medija do medija vrlo malo razlikuje i uglavnom se, uz pozivanje na Tanjug kao izvor, prenose rezultati pomenutog istraživanja prema kom bi 54,8 odsto građana emigriralo.\nOd 1.050 ispitanih, navodi se da je samo 28,2 odsto reklo da ne bi emigriralo čak ni da ima priliku, a 11,4 odsto nije sigurno, dok je 5,6 odsto odbilo da odgovori.\nU tekstu koji je objavljen, dalje se iznosi presek rezultata prema starosnim kategorijama i navodi: "najzainteresovaniji za odlazak sa Kosova su mladi starosne grupe od 18 do 25 godina, od kojih je 73 odsto izrazilo spremnost da emigrira, a samo 16 odsto ne bi napustilo Kosovo, čak i da ima priliku".\nU redakcijama portala Srbija danas i Alo zaključili su da zbirni rezultati istraživanja nisu reprezentativni i odlučili da naslov tabloidno senzacionalistički "pojačaju" procentom koji istrgnut iz konteksta predstavlja grubu manipulaciju činjenicama, jer se odnosi samo na jedan vrlo precizno definisani deo populacije.\nUvredljivim "prednaslovom" ispisanim velikim slovima (KAKO DOŠLI TAKO ĆE I DA ODU), autor(i) sugerišu da će "vreme" Albanaca na Kosovu brzo proći.\nPreostali delovi teksta na oba portala odnose se na korektno prenete navode o drugim starosnim grupama i njihovom izjašnjavanju po pitanju eventualnog odlaska sa Kosova.\nBez manipulacije činjenicama, ali sa "patriotskim" navodom o "lažnoj državi", istu vest su prenele i Novosti u tekstu naslovljenom sa "Dosta im je lažne države: Polovina žitelja Kosova i Metohije bi se iselila u inostranstvo, najviše mladi".\nPortal B92 je objavio članak pod naslovom "Polovina građana Kosova želi da se iseli", RTS "Polovina žitelja KiM spremna da emigrira", Blic "Polovina stanovnika Kosova i Metohije bi napustila zemlju, RADO BI OTIŠLI U INOSTRANSTVO!"...\nO istraživanju PIPOS-a, koje je prvi put prezentovano u emisiji "Rubikon" na TV Kljan Kosova, izveštavali su i mediji na Kosovu i u Albaniji, uglavnom pod naslovom "Polovina Kosovara je spremna da napusti zemlju".


Septembar 17, 2019 17:29\nNastavljamo pregovore u vezi sa Fruškogorskim koridorom, kako o ceni tako i o dinamici, a u radnoj grupi biće i predstavnik Novog Sada i plan je da do novembra - decembra imamo potpisan komercijalni ugovor, istakla je ministarka saobraćaja i infrastrukture Zorana Mihajlović posle razgovora sa gradonačelnikom Novog Sada Milošem Vučevićem.\nZorana Mihajlović je najavila da će za Fruškogorski koridor posle toga biti podneta aplikacija ka kineskoj Eksim banci u vezi sa finansiranjem koridora koji je još jedan auto-put koji Srbija gradi.\nMihajlovićeva je takođe najavila da će brza pruga Beograd - Novi Sad biti gotova u jesen 2021. godine i dodala da će u martu 2020. godine početi radovi na pruzi Novi Sad - Subotica.\n"Razgovarali smo i o daljim ulaganjima u Luku Novi Sad koja će biti najmodernija luka na Dunavu, kao i o novom master planu novog vlasnika luke koji se sada usaglašava sa Vladom Srbije", rekla je Mihajlovićeva i dodala da je tema bila i razvoj vazdušnog saobraćaja preko razvoja jednog od aerodroma što bi bilo važno za Novi Sad, Vojvodinu i Srbiju.\nGradonačelnik Vučević istakao je da izgradnja Fruškogorskog koridora znači izgradnju obilaznice oko Petrovaradina, novog mosta na Dunavu i spajanje dva auto-puta a o čemu su "do sada Novosađani mogli do sada samo da maštaju i sanjaju".\n"Pričali smo o izmeštanju dela železničkog transportnog saobraćaja, pre svega u vezi sa ranžirnom stanicom a naša intencija je da ne ide više sav železnički saobraćaj kroz grad - da probamo zajedničkim snagama da nađemo alternativnu lokaciju za ranžirnu stanicu", rekao je Vučević i dodao da je to bitno zbog bezbednosti ali i za otvaranje atraktivnih lokacija za investicije.\nTema je bila i podrška republike za dalji razvoj biciklističkih staza jer one kako je ocenio Vučević imaju turistički potencijal.\nMihajlovićeva i Vučević izrazili su obostrano zadovoljstvo dosadašnjom saradnjom i dok je Mihajlovićeva ocenila "da nikad nije bilo nikakvih problema", Vučević je istakao da bi "voleo da ima priliku da i sa ostalim ministrima ovako razgovara o ozbiljnim temama".\nGrubišić: Zlatnim rezervama Srbija izbegla efekat "crnog labuda" 11


Počinje Treći BiH craft beer festival u Mostaru | VIPmagazin\nPočinje Treći BiH craft beer festival u Mostaru\nU periodu 22. i 23. 09. (petak i subota) u OKC Abrašević Mostar održat će se treći po redu festival craft pive pod motom „Ima i može“. Treći BiH Beer Craft Festival okupit će sve ljubitelje craft piva, male proizvođače, kućne pivare i sve ostale radoznalce kako iz BiH tako i iz regije.\nCraft Festival nudi poseban doživljaj cijelodnevnog uživanja u degustiranju piva, kao i prigodnom sadržaju koji najavljuju organizatori.\nOve godine svoje učešće uzet će craft pivare iz BiH, Crne Gore, Srbije i Hrvatske.\nFestival oba dana počinje u 16:00 a završava u 24:00. Cjelodnevna festivalska karta je 12 KM, pri čemu je uključena kotizacija za čašu u iznosu od 4 KM i 5 KM za konzumaciju piva. Cijena karte za oba dana iznosi 18 KM, pri čemu je uključena konzumacija od 10 KM.\nNagradne igre, ocjenjivanje najboljeg štanda, posebni štandovi za hranu i kave, te glazbeni program s početkom u 19:00 dio su sadržaja ovogodišnjeg, po svemu sudeći najposjećenijeg, craft događaja na našim prostorima.\nTreći BiH Craft Beer Festival osim zabavnog ima i edukativni karatker, pa su tako planirana predavanja tijekom festivalskog dana, kako bi se posjetitelji oci ali i izlagači mogli bolje upoznati sa tajnama proizvodnje ove, sve popularnije, vrste pive.\n3 činjenice koje trebate znati o gel manikuri


M. P. - 19.09.2018 - Foto: Jean & Nathalie – CC BY 2.0\nPrema rečima Vojislava Lalića, dugogodišnjeg dopisnika iz Turske, povećanje broja turskih vojnika u severnom delu Kipra je potez koji se mogao očekivati, s obzirom na to da su mediji u Ankari koji su bliski vladi već danima najavljivali da Turska planira da podigne veliku pomorsku vojnu bazu na severu Kipra, zbog napete situacije u Istočnom Mediteranu.\n„Kako se navodi, mnoge zemlje poput Amerike, Francuske, Britanije, Kanade, Italije i Rusije poslednjih dana gomilaju ratne brodove u Istočnom Sredozemlju, u iščekivanju raspleta ratne krize u Siriji. Predsednik Tajip Erdogan je samo delimično demantovao tvrdnje medija i naveo da Turska neće graditi bazu na severu ostrva, ali će uputiti pojačanja kako bi zaštitila svoju braću koja su u tom delu Kipra proglasila svoju državu, a koju je do sada priznala samo Ankara“, navodi Lalić.\nInače, podseća naš sagovornik, Ankara je vojno prisutna na Kipru još od 1974. godine, kada je okupirala trećinu ostrva kako bi zaštitila tamošnje Turke.\n„Erdogan, međutim, nije rekao koliko će pojačanja uputiti na Kipar, a tamo je do sada bilo stacionirano oko 35.000 vojnika“, objašnjava Lalić.\nOn napominje da će ovaj potez turskog predsednika sigurno dodatno opteretiti pregovore o ponovnom ujedinjenju Kipra, koji se decenijama bez uspeha vode pod pokroviteljstvom Ujedinjenih nacija.\n„Treba podsetiti da je poslednja runda pregovora koja je vođena u Švajcarskoj prekinuta u junu 2017. godine, upravo zbog vojnog prisustva Turske na ostrvu. Nikozija‚ naime‚ traži njihovo povlačenje kao preduslov za ujedinjenje i stvaranje federalne države. Anakara, međutim, za tako nešto ne želi ni da čuje, što potvrđuje najnoviji potez predsednika Erdogana. Iako generalni sekretar UN Antonio Gutereš pokušava da obnovi pregovore, njegovi napori zasad su bezuspešni“, ukazuje Lalić.\nSagovornik Sputnjika primećuje da će se povećanje broja turskih vojnika u severnom delu Kipra, sasvim sigurno, nepovoljno odraziti i na približavanje Ankare Briselu.\n„Turska ne priznaje vladu u Nikoziji, a kako ističu u Evropskoj uniji, član evropske porodice ne može da postane neko ko ne priznaje sve njene članove. Takođe, odnose između Grka i Turaka u poslednje vreme sve više opterećuju i podvodna istraživanja nafte i gasa u Istočnom Mediteranu. Naime, turski ratni brodovi proletos su blokirali ta istraživanja Republike Kipar dok se, kako su naveli iz Ankare, ne pronađe pravedno rešenje kiparskog problema. Takav potez turskih vlasti osudili su u Evropskoj uniji, jer smatraju da Republika Kipar, kao suverena zemlja i članica EU i UN, može samostalno da odlučuje u tim poslovima.“\nU Ankari, zaključuje Lalić za Sputnjik, kažu da taj prirodni gas pripada podjednako i Turcima na severu ostrva, i najavljuju da će i Turska uskoro početi podvodna istraživanja u kiparskim vodama Istočnog Mediterana.


Održan sastanak za unapređenje saradnje u projektu za djecu ugroženu eksploatacijom od prosjačenja « Defendology centre for Security, Sociological and Criminological Research of Montenegro\nPočetak » Bezbjednost » Održan sastanak za unapređenje saradnje u projektu za djecu ugroženu eksploatacijom od prosjačenja\nOdržan sastanak za unapređenje saradnje u projektu za djecu ugroženu eksploatacijom od prosjačenja\tStart here\tČasopis: Defendologija – MNE\nU prostorijama Centra za bezbjednosna, sociološka i kriminološka istraživanja Crne Gore „Defendologija“ održan je danas 06.11.2015 godine u 14.30 časova, sasatanak sa predstavnicima međunarodne organizacije Save the Cildrena iz BiH gosp. Aidom Bekić i Amiriom Bašićemem na kome su prisustvali predstavnik lokalne samouprave SO Nikšić Milan Korać – Sekretar sekretarijata za kulturu, sport, mlade i socijalno staranje, predstavnica Centra za socijalni rad Marija Nikčević, predstavnica partnerske organizacije u projektu Fana Delija, izvršna koordinatorka Centra za romske inicijative i predsjednik Defendologija centra mr Slavko Milić.\nNa sastanku je bilo riječi o unapređenju dosadašnje saradnje sa predstavnicima lokalne samouprave i Centra za socijalni rad za opštine Nikšić, Plužine i Šavnik kao proširenju aktivnosti i uključivanju svih lokalnih partnera u rad Svratišta za djecu ugroženu eksploatacijom od prosjačenja koji funkcioniše u okviru Defendologija centra, već drugu godinu za redom. Do sada su projekat Svratišta podržili Fond za aktivno građanstvo iz Podgorice kao i Lokalna samouprava Nikšić (Opština Nikšić). Projekti se realizuju u saradnji sa Centrom za romske inicijative kao partnerskom organizacijom.\nFotografije sa sastanka:\nObradila tekst: N.K\nBy defendologija in Bezbjednost on 6. novembra 2015..\t← Da li treba rasformirati Specijalnu antiterorističku jedinicu ili NE? STAV DEFENDOLOGIJE\tPoziv za volontere za rad u „Svratištu za djecu koja žive i rade na ulici“ →\tOstavite odgovor Odustani od odgovora\tUnesite svoj komentar ovde...


KOMS: Poseta šefa Misije OEBS-a u Srbiji - Krovna organizacija mladih Srbije\nKOMS: Poseta šefa Misije OEBS-a u Srbiji\nProstorije Krovne organizacije mladih Srbije (KOMS) danas je posetio šef Misije OEBS-a u Srbiji, ambasador Jan Bratu, zamenica šefa Misije Sarah Groen i Milena Stošić, viša saradnica na programu za mlade.\nOvom prilikom održan je sastanak sa predstavnicima/ama Krovne organizacije mladih Srbije, Miljanom Pejić, generalnom sekratorkom KOMS i Milicom Borjanić. Na sastanku je bilo reči o aktivnostima i projektima koje Krovna organizacija mladih Srbije sprovodi uz podršku Misije OEBS-a u Srbiji, kao i mogućnostima za proširenje i unapređenje ove saradnje. Misija OEBS-a u Srbiji predstavlja jednog od najznačajnijih partnera Krovne organizacije mladih Srbije, uz čiju podršku se realizuju brojni strateški značajni procesi.\nKrovna organiazacija mladih Srbije će 25. maja prisustvovati okruglom stolu sa Predsedavajućom OEBS-a, ministarkom spoljnih poslova Švedske, An Linde. Ovom prilikom, predstavnici/e KOMS-a pružiće ministarki spoljnih poslova Švedske, An Linde, uvid u stanje omladinske politike u Republici Srbiji kao i mogućnostima participacije za mlade.


MUR KOD PETROVIĆA - Puna podrška OEBS-a Trebinju | Trebinje Live\nMUR KOD PETROVIĆA - Puna podrška OEBS-a Trebinju\nGradonačelnik Trebinja Luka Petrović rekao je danas nakon sastanka sa šefom misije OEBS u BiH DŽonatanom Murom da je trebinjskoj gradskoj upravi obećana puna podrška OEBS-a u onim oblastima za koje se obrate ovoj misiji.\nPetrović je novinarima nakon sastanka u zgradi Gradske uprave rekao da je sa Murom imao veoma otvoren razgovor o funkcionisanju Gradske uprave i o budućim planovima.\nPetrović je izrazio nadu da će, iako je kancelarija OEBS-a zatvorena prije dvije godine, zajednička komunikacija biti jaka i otvorena u cilju napretka Trebinja.\n"Trebinje je najotvoreniji grad, gostoljubiv i grad kulture i na tom putu ćemo istrajavati uz pomoć misije OEBS, koja nam je vrlo važna", rekao je Petrović.\nOn je naveo da je sa Murom razgovarao i o odnosu sa Dubrovnikom i da je evidentno da narod cirkuliše iz jednog u drugi grad i da ti gradovi zajedno sa Herceg Novim uspješno realizuju zajedničke projekte.\n"Komunikacija ova dva grada je dobra i bez nas političara", rekao je Petrović.\nMur je izrazio zadovoljstvo razgovorom sa Petrovićem i zamjenikom gradonačelnika Mirkom Ćurićem, navodeći da je u Trebinje došao kako bi upoznao novu gradsku vlast i saslušao njihove planove i probleme.\n"Moja namjera nije bila da dođem sa spiskom zahtjeva šta moraju da urade, već da se upoznamo i otvoreno razgovaramo", rekao je Mur i izrazio uvjerenje da će gradska vlast raditi u interesu svih građana i Srba i Bošnjaka i drugih naroda koji žive na ovom području.\nOn se danas sastao i sa trebinjskim imamom Sadmirom Mustafićem, sa kojim je razgovarao o suživota u ovom gradu.\nMur je nakon sastanka istakao da je Trebinje grad suživota i tolerancije i da je odličan signal to što je islamska zajednica ulagala toliko resursa u obnovu i izgradnju institucija u Trebinju.\nTokom posjete Hercegovini, Mur se u Bileći sastao i sa glavnim imamom za Bileću i Gacko Sadetom Bilalićem, te obišao Fatu Jaganjac, jedinu povratnicu u Bileći.


čim nemojte da se nasmešite\nSrpska glumica s adresom u Holivudu, po svemu sudeći, ovih dana boravi u Beogradu, a našla se na mestu koje nam je dobro poznato...\nGotovo da nema osobe u našoj zemlji koja makar jednom nije gledala film "Kad porastem biću kengur", čuvenu komediju Radivoja Andrića iz 2004, u kojoj je glavnu žensku ulogu odigrala Marija Karan.\nNeke od najupečatljivijih scena, prepune citata koje se i danas često pominju, snimljene su ispred starog bioskopa "Voždovac" i u njemu, a njihove zvezde bili su Marija Karan i Sergej Trifunović. Svoju posetu rodnom gradu glumica je iskoristila i kako bi prošla pored ovog zdanja, a fotografiju je podelila na Instagramu.\n— 'Ajmo u bioskop — napisala je ona.\nA post shared by Maria Karan (@marakaran) on Jul 3, 2020 at 1:56am PDT\nNjeni obožavaoci oduševljeni su zbog ove objave, a odmah je dobila odgovore u vidu citata: "Pa ti gledaj film u novinama", "Je l' istina da te startovao Bred Pit?", "Mogli bismo da ja nisam klošar"...\nRANIJE JE PRIPADALA DŽEJSONU STEJTAMU: Kuća Marije Karan u Los Anđelesu je kutak iz svačije mašte (FOTO)\nMARIJA KARAN SE RAZVELA? Niko nije ni SLUTIO šta se dešava u njihovom braku, glumica ljubavni krah KRILA i od NAJBLIŽIH\nPROSLAVILA ROĐENDAN U LOS ANĐELESU ― KAO PRINCEZA: Marija Karan pokazala predivnu dekoraciju za svoj poseban dan (FOTO)\nTAGOVI: Sergej TrifunovićMarija KaranKad porastem, biću KengurKengurfilmovisrpski filmovicitati iz filmovaCitati iz KenguraBioskop VoždovacVoždovacBeogradglumicakarijeraSvet poznatihsvakodnevnica poznatihživot poznatih


Konobar AVIA Bistro-a\nLokacija rada: Novi Sad, Put šajkaškog odreda 2a Radno vreme:\nRadnim danom 06-17h\nNemamo trenutno aktivnih oglasa.\nPrijava za CV bazu\nUkoliko želite postati deo našeg tima a ne postoji trenutno aktivni konkurs koji odgovara Vašim kvalifikacijama i radnom iskustvu, pošaljite nam Vašu prijavu , a mi ćemo je razmotriti čim se za to ukaže prilika.\nPopunite formular i prijavite se na našu CV bazu\nPrijava za bazu CV-ja\nRegrutacija i selekcija je kod nas transparentan i krajnje objektivan proces. Svaki kandidat ima jednake šanse za dobijanje posla, ukoliko se pokaže da svojim znanjem i sposobnostima najviše odgovara poziciji. Nakon što dobijemo Vašu prijavu na otvoreni konkurs, regruteri će Vas kontaktirati u najkraćem roku i u prijatnoj atmosferi ćete se bliže upoznati sa zahtevima i uslovima posla.\nNa intervjuu ćete dobiti i informaciju nakon koliko dana Vam dajemo povratnu informaciju o rezultatima prijave. Kandidati koji nisu ušli u uži krug i nisu bili intervjuisani, po zatvaranju konkursa svakako dobijaju informaciju o tome.\nU zavisnosti od pozicije za koju konkurišete, primenjuju se različiti pristupi koji, pored razgovora sa kandidatima, mogu obuhvatiti i testiranja, grupne ili individualne vežbe, te mogu imati nekoliko krugova selekcije. Tokom procesa, sa kandidatima sarađuju zaposleni iz sektora ljudskih resursa kao i zaposleni u drugim sektorima. I u ovom slučaju, kada postoji više krugova selekcije dobijate blagovremenu informaciju o konkretnim koracima.


Dečija izložba Pero Art Centra ~ Mreza Kreativnih Ljudi\nDečija izložba Pero Art Centra\n12.5.16 deca, desavanja No comments\n„Dečija izložba Pero Art Centra“\nTradicionalna izložba radova polaznika sa kurseva Slikanje za mlade i Kreativna radionica za decu centra za umetnički rad i edukaciju "Pero Art Centar", biće otvorena u subotu, 14. maja, u 18:00h, u prostorijama Pero Art Centra na Dedinju.\nNa izložbi će izlagati preko 40 naših polaznika. Posetioci će imati priliku da vide radove sa kurseva za decu i za mlade, koji su nastali kao rezultat velikog truda i ljubavi naših polaznika i bezrezervne podrške naših profesora. Kroz dinamične i zanimljive radionice oni su napredovali i razvijali svoje stvaralaštvo, a sada imamo tu čast da njihova dela ponosno predstavimo javnosti.\nOd svog osnivanja, težimo savremenoj i profesionalnoj edukaciji, u želji da podstaknemo usavršavanje i da ohrabrimo umetničko stvaralaštvo kod dece i odraslih.\nOvom prilikom Pero Art Centar vas poziva da posetite izložbu u periodu od 14. maja do 21. maja, u ulici Miloja Đaka broj 6. Radno vreme centra je od 10 – 16h radnim danima, 11 – 14h subotom, i 12 – 15h nedeljom.


I gej zajednice priznate zakonom? – Ozon Media\nKoje sve revolucionarne novine donosi prednacrt građanskog zakonika koji će biti gotov do kraja meseca.\nŽENA i muškarac koji žive u vanbračnoj zajednici imaju prava i dužnosti kao i supružnici koji su venčani, a zajednica lica istog pola uređuje se posebnim zakonom.\nOvako glasi jedan od članova prednacrta Građanskog zakonika u delu koji se odnosi na porodične odnose. Njime se prvi put u domaćem zakonodavstvu pominje mogućnost da lica istog pola žive zajedno!\nOsim ove revolucionarne novine, Zakonik donosi niz sasvim novih predloga: izjednačavanje crkvenog i građanskog braka, ozakonjenje surogat majke, zabranu fizičkog kažnjavanja dece, uvođenje alimentacionog fonda, preciziranje bračnog ugovora, liberalizaciju usvojenja kad su u pitanju stranci… Tu su i značajne novine u opštem delu, kao što su ozakonjenje eutanazije, zabrana kloniranja ljudskih bića ili zabrana primene biomedicinskih tehnika radi izbora pola deteta.\nDržava i opštine će ubuduće, ako taj član prođe, morati da finansijskim, poreskim i socijalnim merama podstiču natalitet, a majka koja je rodila troje dece imaće pravo na mesečnu „demografsku nadoknadu“ do punoletstva trećeg deteta. Deca su, generalno, zaštićena daleko više nego pre, pa se, između ostalog, zabranjuje svako zlostavljanje, a naročito fizičko kažnjavanje. Zakonodavac decidno navodi: „Roditelji ne smeju fizički kažnjavati dete i dužni su da ga štite od takvih postupaka drugih. Dete koje je sposobno da formira mišljenje ima pravo i da ga slobodno izrazi o stvarima koje ga se tiču, i tom mišljenju se mora posvetiti dužna pažnja.“\nRoditelj koji je vlasnik stana ili kuće u kojoj porodica živi više ne sme da je proda ili optereti bez pisane saglasnosti drugog supružnika sve dok i najmlađe dete ne postane punoletno.\nKod nasilja u porodici, osim dosadašnjih mera kao što su zabrana približavanja ili iseljenje nasilnika iz stana, zakonodavac sad predviđa i mogućnost useljenja žrtava u stan bez obzira na to što je nasilnik njegov vlasnik.\nPrednacrtom je predviđeno da će brak moći da se zaključuje u svečanom građanskom ili verskom obliku, što znači da bi sudbonosno „da“ pred matičarem i pred sveštenikom bili izjednačeni. Brak može da se poništi, između ostalog, i kada je na njegovo zaključenje supružnik pristao u zabludi o ličnosti drugog supružnika ili o nekoj njegovoj bitnoj osobini. Kao bitne osobine navode se: trajna, opasna ili teška bolest, polna nemoć, seksualna orijentacija, rodni identitet, bremenitost žene od drugog muškarca, nečasno zanimanje…\nČlanom koji kaže da je „majka deteta žena koja ga je rodila, izuzev rađanja za drugog“ uvodi se u našu zemlju pojam surogat majke. Ona ne sme to raditi za novčanu nagradu, ali joj troškovi održavanja trudnoće i rađanja mogu biti nadoknađeni. Ugovor o rađanju za drugog može biti zaključen između surogat majke i supružnika odnosno vanbračnih partnera koji će gajiti dete samo ako između para ne može doći do začeća prirodnim putem ili uz pomoć biomedicinskih pomagala, ili ako bi se tako prenele teške nasledne bolesti na dete. Ugovor se sklapa pred notarom.\nU Pozorištu “Dobrica Milutinović”


SSP Vranje: Romi od koristi vladajućoj koaliciji jedino u vreme izbora - juGmedia\nPovodom 8. aprila Svetskog dana Roma saopštenjem se oglasio i Gradski obor Stranke slobode i pravde (SSP) u Vranju u kome je najoštrije osudio odnos aktuelne vlasti prema Romima koji su vladajućoj stranci od koristi jedino tokom kampanje za izbore kada im daje lažna obećanja.\n„Vladajuća koalicija je vrlo brzo posle izbora zaboravila na probleme ove nacionalne zajednice, a što ona zbog odnosa prema državi apsolutno ne zaslužuje. Ne sme se zaboraviti da su Romi uvek bili uz svoje sugrađane Srbe u svim teškim istorijskim situacijama, da su sloganom „Braćo Srbi, Romi su uz vas“ zaslužili da ih sve stranke podrže i pomognu da reše svoje probleme i tako zaustave njihovu migraciju iz zemlje“, kaže se u saopštenju.\nGradski odbor SSP u saopštenju dalje navodi da “gradska vlast u Vranju Romima oduzima pravo na prostorije” koje su decenijama koristili u Gornjoj čaršiji zahtevajući od njih da čak i penzionerska udruženja plaćaju zakupninu svojih kancelarija, dok na drugoj strani grad plaća troškove većem broju ostalih penzionerskih asocijacija koje funkcionišu na njegovoj teritoriji.\nSSP na kraju poziva Rome koji žive na teritoriji grada Vranja da više ne budu u funkciji jednokratne izborne zloupotrebe vladajuće koalicije već da pokušaju da kroz aktivnosti svojih političkih stranaka i udruženja reše postojeće probleme.\nSutra drugo kolo Vranjske trkačke lige


CM: Gosti N1: Na mrežama kampanja 24/7, opoziciji treba neko ko liči na Vesića\nGosti N1: Na mrežama kampanja 24/7, opoziciji treba neko ko liči na Vesića\nPolitikolog Cvijetin Milivojević izjavio je u Novom danu da "ne vidi foto robot kandidata opozicije za gradonačelnika". "Ima mesta da opozicija u Beogradu ide sa jedinstvenom listom, to nema veze sa politikom, valjda se svi slažemo kako treba da izgleda Beograd. Moraju da nađu nekoga ko liči po dobrom ili lošem na Vesića", kaže on. Konsultantkinja za digitalni marketing Ivana Ćirković kaže da je "ono što prvo upada u oči kada se pogledaju nalozi na društvenim mrežama - kampanja 24/7". "Društvene mreže, samo ime kaže, mesto su za dijalog. U ovom slučaju, kod ovih kandidata, to ne vidim, nema komunikacije s ljudima, tu se mreže koriste kao oglasna tabla za formiranje mišljenja javnosti koja ih prati, nema dvosmerne komunikacije", kaže ona.\nMilivojević, na pitanje o kandidatu vladajuće stranke za gradonačelnika Beograda, pominje četiri osobe.\n„Ja sam pre oko mesec dana tipovao da su u ovom trenutku realno zeleno svetlo u okviru SNS za kandidaturu za gradonačelnika dobili Šapić, Vesić, Brnabić i Radojičić. To što vidim trenutno četiri kandidata, to ništa ne mora da znači. Primetio sam, ja Vesića poznajem više od 30 godina, on je čovek koji liči na gradonačelnika onako kako ga većina građana vidi“, kaže Milivojević.\nĆirković kaže, govoreći o njihovoj aktivnosti na društvenim mrežama, da je ono što prvo upada u oči kada se pogledaju njihovi nalozi – kampanja 24/7.\n„Društvene mreže, samo ime kaže, mesto su za dijalog. U ovom slučaju, kod ovih kandidata, to ne vidim, nema komunikacije s ljudima, tu se mreže koriste kao oglasna tabla za formiranje mišljenja javnosti koja ih prati, nema dvosmerne komunikacije“, kaže ona.\nNa pitanje ko bi pobedio da se radi o neposrednim glasovima, Milivojević kaže „od onog što je banka sigurnih glasova SNS, sasvim sigurno Vesić“ i dodaje da „nažalost, nemamo neposredne izbore“.\nĆirković se slaže da „Vesić ima primat“, kada je pitanju nastup i ponašanje na mrežama.\n„Ja pozdravljam odluku svakog političara ili ljudi koji vode tu komunikaciju na internetu, to prisustvo na TikToku je odluka da se edukuju potencijalni i budući glasači“, kaže ona.\nMilivojević ističe da je problem što „ne vidi foto robot kandidata opozicije za gradonačelnika“.\n„Ima mesta da opozicija u Beogradu ide sa jedinstvenom listom, to nema veze sa politikom, valjda se svi slažemo kako treba da izgleda Beograd. Moraju da nađu nekoga ko liči po dobrom ili lošem na Vesića“, kaže on.\nDodaje da je „suštinsko pitanje na koje mi nismo odgovorili da li opozicija uopšte izlazi na izbore“.\n„Zahtevi opozicije su bili razdvajanje izbora. Mislim da opozicija ima puno pravo da bojkotuje beogradske izbore ukoliko ponovo budu natkriveni predsednčkim, ovaj put, i parlamentarnim izborima“, kaže on.\nĆirković smatra da „imamo toliko gorućih problema koje treba rešavati“.\n„Toliko ključnih gorućih tema koje nijedan od ovih političara koje smo pominjali ne vidim da je komunicirao“, kaže ona, dodajući da se ne osvrću ni na pandemiju.\nMilivojević smatra da se „ne radi samo o jačanju antivakserskih pokreta“.\n„Imate ljude koji imaju strah, strah je uvek individualna stvar. Glavni krivac je gospodin Aleksandar Vučić, njegovo glasačko telo, njegov primer oni slede. Ako on bez pardona na sve skupove osim tamo gde mora ne stavlja masku, zašto bi drugi to radili. On razmišlja protivustavno, kao predsednik stranke, neće nikome da se zameri. Drugi problem je što je dobar deo biračkog tela tradicionalan, on ne želi da se ta priča na jedan ozbiljan način reši. Da on nije predsednik stranke, on bi se ponašao kao predsednik države, pa bi stavio masku“, kaže Milivojević.\nĆirković kaže, govoreći o društvenim mrežama, da političari ne bi trebalo da imaju luksuz da bilo koga blokiraju.\n„Društvene mreže služe dijalogu i u tu svrhu bi trebalo da se koriste“, kaže ona. (TV N1,”Novi dan”, voditeljka Marija Šehić rs.n1info.com, 24.9.2021)\nОбјавио cvijetin у 05:22


Počeo I modul Regionalne akademije za demokratiju 2014 | SPS\nU Nišu je juče počeo I modul (21 – 24 februar) druge generacije Regionalne akademije za demokratiju. RAD je je inicijativa koju uz podršku EU sprovodi sedam Škola političkih studiјa, a među njima i Škola demokratskog rukovođenja.\nRAD 2014 posvećen je pitanjima ljudskih i manjinskih prava a I modul je na temu “Invisible Faces of Irregular migrations in Western Balkans”.\nOvogodišnju generaciju učesnika Regionalne akademija za demokratiju kao predstavnici crnogorske ŠDR čine: Goran Tuponja (Pzitivna), Snežana Jonica (SNP), Sanja Mihaljević (DF), Sead Šahman (BS), Mirko Stanić (SDP), Mirjana Bošković (Ministarstvo unutrašnjih poslova) i Ana Radusinović (Ministarstvo pravde).\nGodišnji program RAD-a se sastoјi od 4 četvorodnevna seminara i petodnevne studiјske posete јednoј od zemalja Evropske uniјe a učesnici su političari i službenici državnih administraciјa zemalja Zapadnog Balkana od koјih se očekuјe da u narednim godinama imaјu vodeću ulogu u regionalnom razvoju.\nViše informacija o RAD-u 2014 na http://www.radwb.eu


U našim prodajnim objektima vrstu plaćanja roba i suluga možete prilagoditi vašem budžetu i potrebama tako da se plaćanje može izvršiti:\nputem većine platnih kartica\nna tekući račun firme\nputem kredita u saradnji sa bankom\nKrediti za energetsku efikasnost (valua- EUR, dinarska protivvrednost na dan puštanja kredita)\nIznos: U zavisnosti od kreditne sposobnosti korisnika kredita\nUčešće: Min. 30% od iznosa profakture/fakture\nNominalna kamatna stopa (godišnji nivo): 4.00%\nNaknada: - obrada kreditnog zahteva 1.00%\nRealizacija kredita: - uplata na račun prodavca dobara ili davaoca usluge\nKredit: valuta 978 (eur) dinarska protivvrednost na dan puštanja kredita\nNapomena: Krediti se odobravaju iz kreditne linije GGF.\n- Podnosilac zahteva može biti: fizičko lice sa redovnim mesečnim primanjima\n- Ukupan radni staž podnosioca zahteva mora biti najmanje 6 meseci, kod poslednjeg poslodavca.\n- Rokovi otplate kredita do 84 meseca\n- Odobravanje kredita vrši se u zavisnosti od stepena kreditne zaduženosti i valutne strukture ukupnih mesečnih kreditnih obaveza klijenta.\n- Stepen kreditne zaduženosti jednak je odnosu ukupnih mesečnih kreditnih obaveza i redovnih neto mesečnih prihoda umanjenih za vrednost minimalne potrošačke korpe.\n- Osnovni kriterijum za određivanje instrumenata obezbeđenja po gotovinskim i bezgotovinskim kreditima predstavlja stepen zaduženosti klijenta ukupnim mesečnim kreditnim obavezama u Banci. U proračun ukupnog iznosa kredita u korišćenju ne uzimaju se u obzir odobren limit po kreditnoj kartici i visina dozvoljenog prekoračenja po tekućem računu.\n- Ukupna visina anuiteta po kreditima u korišćenju, kao i anuiteta po novoodobrenom kreditu, koji nisu obezbeđeni žirantom, zalogom ili hipotekom ne sme prelaziti 50,00% osnovice za proračun kreditne sposobnosti na dan podnošenja zahteva.\nDokumentacija koju klijent prilaže prilikom apliciranja:\n*Popunjen i overen zahtev za kredit (uzima u Banci ili u Talarisu)\n*Potvrdu o zaposlenju i visini primanja (Uzima u Banci ili Talarisu)\n*Poslednja tri isplatna platna listića,penzioner isplatne čekove i uverenje.\n*Saglasnost za pribavljanje Kreditnog Biroa i uplata (246,00)- dolaskom u Banku\n*Overene administrativne izjave(uzima u Banci ili Talarisu) od strane poslodavca.\n* PROFAKTURA/FAKTURA izdata od strane prodavca na kojoj je jasno naznačen iznos avansne uplate od 30%\nZa detaljne informacije kontakt.\nFilijala Novi Beograd Bulevar Zorana Đinđića 144v\nTel: +381 11 22 52 918 +381 64 16 818 33\nFax: +381 11 22 52 955


Ogroman značaj RiTE za Srpsku i Ugljevik | Banjaluka.net\nOgroman značaj RiTE za Srpsku i Ugljevik\nKrsnu slavu Svegyytog Stefana Dečanskog proslavio je privredni gigant, Rudnik i termoelektrana Ugljevik.\nSvečanosti su prisustvovali i predsjednik Narodne skupštine RS Nedeljko Čubrilović, kao i Ministar industrije, energetike i rudarstva Petar Đokić koji su podsjetili na važnost ovog preduzeća, koje, kažu, uvijek ima podršku od institucija Vlade RS.\n“Znamo važnost, to je trećina ukupne proizvodnje energije u RS. Znamo važnost i cijenimo sve ono što se ovdje radi i ulaže na ovom prostoru da bi Termoelektrana funkcionisala na najbolji mogući i najefikisaniji način,” rekao je Čubrilović.\n“Za nas je od velikog značaja da smo prethodnih godina uspjeli obezbjediti najveću poslijeratnu investiciju na ovom prostoru, a to je ugradnja elektro filtera i proces odsumporavanja u RiTE, odnosno proces koji RS stavlja na poziciju odgovorne Republike koja u regionu izvršava svoju ulogu i obavezu, a to je, daje svoj doprinos zaštite čovjekove okoline, smanjenju emisije štetnih gasova i čestica. Investicija od oko 200 miliona maraka je najveća investicija u ovoj regiji RS,” kaže Đokić.\nPoslovna godina će biti završena uspješno i sa premašenim planovima koji su vrlo ambiciozni, kaže v.d. direktora Rudnika i Termoelektrane Ugljevik Čedomir Stojanović. Najavio je i nastavak osavremenjavanja i optimalizacije proizvodnje.\n“Planovi od 1780 GW električne energije trebalo bi da budu prebačeni. Imali smo remont koji je završen, možemo reći da ćemo prebaciti plan proizvodnje i imamo proizvodnju uglja koja će biti preko dva miliona tona,” rekao je Stojanović.\n“RiTE ima i značajan doprinos u budžet opštine Ugljevik, gdje znamo da je prosječna plata po glavi stanovnika ovdje najveća u RS. Znači ovaj resurs treba njegovati, paziti, treba ga osavremenjavati i možemo da kažemo da je ovo jedan od objekata u Elektroprivredni RS u kome su najveće investicije u toku,” kaže Luka Petrović, direktor “Elektroprivrede RS”.\nMinistar Đokić je najavio i donošenje novog zakona o električnoj energiji, koji podrazumijeva reformu sistema elektroprivrede Srpske. Time će, kaže i RiTE Ugljevik biti u poziciji da još uspješnije posluje.


Pet kuća za izbeglice – KRUŠEVAC.LINK\nOvde si trenutno: Home / DRUŠTVO / Pet kuća za izbeglice\nPet kuća za izbeglice\nPet izbegličkih porodica dobilo je finansijsku pomoć za kupovinu kuća u selima Dedina, Makrešane i Ćelije i trajno rešavanje stambenog pitanja.\nOdlukom nadležne komisije sredstva za kupovinu kuće dobili su: Sonja Stevanović, Siniša Lončarević, Ljubica Kačarević, Dario Bolić i Vasilj Dančuo.\nUz kupovinu kuća sa okućnicom, obezbeđena je i dodatna podrška u vidu građevinskog materijala za popravku ili adaptaciju kuće. Ovaj projekat se realizuje se u okviru programa poboljšanja uslova stanovanja interno raseljenih lica.\nObezbeđeno je ukupno 6.665.000 dinara, od čega je 10% obezbedio Grad Kruševac, a ostatak Republika Srbija. Pojedinačna pomoć za kupovinu kuće iznosi 1.150.000 dinara, dok je za nabavku građevinskog materijala predviđeno 180.000 dinara.\nDa podsetimo, u toku je i izgradnja zgrade u Rasadniku 1. Na ovoj lokaciji planirana je izgradnja 60 stanova za izbeglice, od čega 50 sa zakupom ili mogućnošću otkupa, a 10 za socijalno stanovanje.\nUkupna vrednost projekta je 330 miliona evra i u pitanju je donacija Evropske unije i drugih zemalja.\nUlaganja grada Kruševca su značajna, osim zemljišta grad je obezbedio kompletnu infrastrukturu, parterno uređenje i dozvole za izgranju objekata.\nTag Ćelije Dedina izbeglice kuća Makrešane\nProtiv "građevinara" maksimalna borbenost igrača do pobede


Bajden posle razgovora sa Vučićem: Mnogo toga smo postigli\nAmerički potpredsednik Džo Bajden rukuje se sa premijerom Srbije Aleksandrom Vučićem po dolasku u Palatu Srbije, 16. avgusta 2016.\nPotpredsednik SAD Džozef Bajden doputovao je u Beograd u drugu zvaničnu posetu Srbiji.\nBajden je razgovarao u četiri oka sa premijerom Srbije Aleksandrom Vučićem kojem je prethodio razgovor između dve delegacije. Nakon toga će se potpredsednik SAD sresti i sa predsednikom Srbije Tomislavom Nikolićem.\n"Kratka je moja poseta, ali smo mnogo toga postigli", izjavio je Bajden nakon sastanka.\n"Gospodine premijeru, prešli ste ogroman put da biste svoju zemlju učinili pobedničkom na mnogim poljima. Obama i ja poštujemo liderstvo koje ste vi pokazali u mnogim trenucima, posebno u odnosima s Hrvatskom", kazao je Bajden.\nKako je naglasio, Srbija je ključni kamen temeljac za ceo region i od toga zavisi kako će ceo region da prođe.\nVučić je rekao da su bilateralni odnosi Srbije i SAD na uzlaznoj putanji.\nOn je dodao da su glavne teme razgovora sa američkim potpredsednikom Džozefo Bajdenom bi bilaterlani odnosi, dijalog Beograd i Prištine, regionalni odnosi i evropski put Srbije.\nRekao je da će učiniti sve da obezbedi sigurnost za investitore, uključujući američke, i dodao da je Bajdena obavestio da će Srbija za mesec dana ugostiti u Beogradu albanskog premijera Edija Ramu i predstavnike Albanaca sa Kosova.\n"Mnogi su činili greške u odnosima Srba i Albanaca, mnogo je Srba i Albanaca izgubilo život", izjavio je srpski premijer.\nDrugog čoveka SAD na aerodromu "Nikola Tesla" uz Gardu Vojske Srbije, crveni tepih i pogaču i so dočekao je premijer Vučić u društvu američkog ambasadora u Srbiji Kajla Skata.\nSvečani doček organizovan je ispred Palate "Srbija" u Beogradu.\nPodsetimo, da je James Hooper, nekadašnji diplomata SAD i stručnjak za Balkan u autorskom tekstu za RSE naveo da će Bajden srpskom rukovodstvu morati jasno da stavi do znanja da bliskije partnerstvo između SAD i Srbije može biti zasnovano samo na solidnim temeljima i vezama između Beograda i Prištine i da Srbija mora da ide mnogo dalje u usklađivanju sa realnošću nezavisnosti Kosova, uključujući u bliskoj budućnosti i članstvo u UN.\nBajden, koji je u odlazećoj američkoj administraciji zadužen za Balkan, u Beograd je stigao neposredno nakon formiranja nove Vlade Srbije. Premijer Vučić se prethodno sa Bajdenom sastao septembra prošle godine u Vašingtonu.\nPre Bajdena u Beogradu je sredinom jula bila zamenica državnog sekretara SAD Viktorija Nuland u okviru "balkanske turneje".\nŠto se tiče atmosfere u Beogradu, Srpska radikalna stranka Vojislava Šešelja najavila je protest zbog dolaska Bajdena ispred Predsedništva Srbije u majicama sa likom američkog predsedničkog kandidata Republikanske stranke Donalda Trampa. No, Nikolić takođe sa Bajdenom razgovara u Palati Srbija a ne u Predsedništvu na Andrićevom vencu.\nZbog posete potpredsednika SAD Džozefa Bajdena i švedskog premijera Stefana Levena Beogradu mere bezbednosti su podignute na najviši nivo.\nNakon Beograda Bajden putuje u Prištinu gde će se sastati sa predsednikom i premijerom Kosova Hašimom Tačijem i Isom Mustafom.\nBajden je doputovao sa suprugom Džil i sa unukom Natali, ćerkom najstarijeg sina, Boa Bajdena (46), koji je 2015. godine podlegao kanceru.\nKako je ranije najavljeno, Džozef Bajden i njegova supruga Džil će posetiti mesto u blizini baze "Bondstil", gde će učestvovati u ceremoniji posvećenoj imenovanju jedne ulice u čast njihovog pokojnog sina. Bo Bajden je svojevremeno volontirao na Kosovu.\nInače, dolazak potpredsednika SAD Džozefa Bajdena u Beograd pomeren je za nekoliko sati zbog loših vremenskih uslova u SAD.


Stanivuković naredio pojačano čišćenje grada | Banjaluka.net\nGradonačelnik Draško Stanivuković, izdao je nalog za pojačano čišćenje grada koje podrazumijeva pranje ulica, prikupljanje sitnog otpada koji je rasut usljed jakog vjetra prethodnih dana, te uklanjanje blata, lišća i granja sa trotoara.\n– Ovim putem izdaje se naredba Odjeljenju za komunalne poslove da se, imajući u vidu činjenicu da se sa poboljšanjem vremenskih prilika stvaraju uslovi za intenzivniji rad komunalnih službi, posebno u oblasti uređenja i održavanja trgova, parkova i drugih javnih površina i objekata – navedeno je u naredbi.\nTakođe, resorno odjeljenje je dužno da u saradnji sa izvođačima pažnju posveti dodatnom podizanju stepena urednosti i higijene na području grada.\n-U prethodnom periodu imali smo veliki broj dana sa nepovoljnim vremenskim prilikama što je izazvalo pojavu različitih vrsta sitnog otpada na javnim površinama, i u narednim danima, službe će pojačati aktivnosti na održavanju javne higijene – naveli su u Odjeljenju za komunalne poslove.\nNadležne službe su u pripravnosti i spremne da reaguju i u slučaju snježnih padavina.


Demokratska stranka (DS) ocenila je u sredu da nova Vlada Srbije ne može biti pozitivan korak, niti će doneti boljitak građanima.\n"Svaka Vlada treba da ima svoju šansu. Ali je jasno da su tu šansu dobili oni koji su već dosta lošeg ostavili iza sebe i da Srbija sa (Ivicom) Dačićem, Veljom Ilićem i (Mlađanom) Dinkićem nema mnogo šansi za uspeh", navodi se u saopštenju DS.\nIz DS ističu da su građani koji su glasali za ekonomske promene prevareni, jer te promene neće doneti oni koji su 12 godina vodili ekonomiju u Srbiji.\n"Najveće je pitanje ipak legitimiteta Vlade u kojoj šestoplasirana stranka drži sve poluge vlasti i pet resora čime je izneverena volja građana. Glasajući za SNS građani nisu svakako glasali za Dinkića i šansu da i dalje upravlja zemljom", ističe se u saopštenju DS.\nNavodi se i da će nova vlada institucije privatizovati i urušiti, kao, kako ističu, "u strašnim godinama crveno - crne koalicije".\n"Niko ne pita koja je odgovornost (Ivice) Dačića i (Mlađana) Dinkića za tešku situaciju u zemlji, kako je moguće da oni koji su 12 godina vodili ekonomiju ne snose odgovornost nego lamentiraju nad teškom situacijom", piše u saopštenju.


Kijev traži od Moskve vraćanje brodova zaplenjenih u Kerčkom moreuzu - Sputnjik Srbija\n11:22 21 Januar 2020\nKijev traži od Moskve vraćanje brodova zaplenjenih u Kerčkom moreuzu\n13:52 04.11.2019 Preuzmite kraći link\nMinistarstvo spoljnih poslova Ukrajine uputilo je zahtev ruskom Ministarstvu spoljnih poslova za vraćanje brodova zadržanih u Kerčkom moreuzu, saopštila je agencija „Ukrinform“.\nPrema rečima šefa ukrajinske diplomatije Vadima Pristajka, Kijev je spreman da preuzme te brodove, pa je od Moskve zatražio da navede mesto i vreme kada se to može učiniti.\n„Naša vojska je spremna da ode bilo gde i pokupi naše brodove“, istakao je on.\nPrema njegovim rečima, nakon što ih dobije, ukrajinska strana namerava da izvrši njihovu inspekciju. Pristajko je naglasio da Kijev planira da otkrije „da li je kašnjenje u vraćanju brodova povezano sa činjenicom da su remontovani, kako bi se sakrili tragovi pucanja“.\nTri broda ukrajinske ratne mornarice „Berdjansk“, „Nikopolj“ i „Jani Kapu“ 25. novembra su, narušavajući članove 19 i 21 Konvencije UN o morskom pravu, presekla državnu granicu Rusije. Brodovi su ušli u privremeno zatvorene vode Rusije i nekoliko sati izvodili opasne manevre, ne odgovarajući na zahteve ruskih brodova koji su ih pratili. Sva tri broda su zadržana i kasnije prevezena do luke u Kerču.\nPrivedeno su 24 ukrajinska vojnika, uključujući dva agenta Službe bezbednosti Ukrajine, koji su se, prema rečima pres-službe Federalne službe bezbednosti (FSB), nalazili na brodovima i koordinisali provokacije.\nMornare koji su povredili granicu Rusije, Moskva je 7. septembra predala Kijevu u okviru sporazuma o istovremenom oslobađanju pritvorenih i osuđenih lica.\nbrodovi, Kerčki moreuz, Rusija, Ukrajina\n11:17Povećava se broj žrtava novog virusa u Kini\n11:14Svet odlučio: Kapitalizam donosi više štete nego koristi\n10:32Kako u Kremlju vide sastanak Putina i Džonsona\n10:30Zaharova: Pompeo priznao da SAD destabilizuju druge zemlje\n09:32Na zgradi Predsedništva zastava sa Davidovom zvezdom


BadUSB: ''Nevidljivi'' malver u firmwareu USB uređaja | OZ I.T SOLUTIONS-BLOG\nBadUSB: “Nevidljivi“ malver u firmwareu USB uređaja\nVećina USB uređaja se može iskoristiti za infekciju kompjutera malverom na način koji ne može lako biti sprečen niti otkriven, upozorili su istraživači iz nemačke Security Research Labs čije je sedište u Berlinu.\nProblem sa većinom USB fleš drajvova, a verovatno i sa drugim USB uređajima koji su u ovom trenutku dostupni na tržištu, leži u nezaštićenom firmwareu, softveru koji kontroliše osnovne funkcije USB uređaja.\nTo znači da firmware na USB memorijskom stiku može biti zamenjen zlonamernim programom koji u potpunosti može biti nevidiljiv za konvencionalne sigurnosne alate i operativni sistem.\nReprogramiranje USB uređaja može dovesti do toga da se inače bezopasan USB uređaj počne ponašati zlonamerno.\nReprogramirani uređaj, na primer, može oponašati tastaturu i kucanje na njoj i tako davati komande koje mogu, recimo, izvlačiti fajlove sa računara ili instalirati malver sa određene lokacije. Malver bi tako mogao da reprogramira i druge USB stikove koji se povežu sa kompjuterom, i na taj način delovati kao samoreplicirajući virus, upozorili su istraživači iz nemačke laboratorije.\nReprogramirani USB uređaj mogao bi oponašati mrežnu karticu i promeniti DNS podešavanja kompjutera da bi presumerio saobraćaj.\nIzmenjeni USB fleš drajv ili eksterni hard disk bi, kada opazi da se kompjuter uključuje, mogao instalirati malver na računaru pre pokretanja operativnog sistema.\nDa bi dokazali da je ovako nešto moguće, dvojica istraživača iz SR Labs, Karsten Nol i Jakob Lel, napisali su proof-of-concept kod koji su nazvali “BadUSB”, za koji tvrde da bezopasni USB uređaj može preobratiti u zlonamerni. Istraživači su razvili nekoliko proof-of-concept napada koje će prezentovati ove nedelje na konferenciji Black Hat koja se održava u Las Vegasu.\nIstraživači kažu da nema efikasne zaštite od ovakve vrste pretnje zato što antivirusni proizvodi nemaju pristup firmwareu USB uređaja.\nOni ističu i da je detekcija ponašanja takođe ćorskokak, jer kada se maliciozni USB uređaj reprogramira tako da se ponaša kao uređaj druge vrste, mehnizam za monitoring sistema će samo zabeležiti da je novi USB uređaj priključen na računar.\nIstraživači kažu i da je čišćenje nakon infekcije veoma teško. Jednostavno reinstaliranje operativnog sistema, što je uobičajeno za incidente sa neiskorenjivim malverima, ne rešava problem infekcije sa BadUSB. USB stik, sa kojim je operativni sistem reinstaliran, može biti već zaražen, kao i web kamera ili druga USB komponenta unutar računara. BadUSB može čak zameniti BIOS, kažu istraživači.\nTo praktično znači da kada se BadUSB jednom otkrije, sve USB uređaje koji su povezani sa računarom trebalo bi smatrati zaraženim.\nRešenje problema bi možda moglo biti u tome da USB mikrokontroleri zahtevaju da izmene firmwarea budu digitalno potpisane ili da se primeni neka vrsta hardveskog mehanizma za zaključavanje koji bi sprečavao prepisivanje firmwarea onda kada uređaj napusti fabriku u kojoj se proizvodi. Međutim, istraživači kažu da oni nisu videli takve zaštite ni u jednom USB stiku koji su testirali.\nTrebalo bi podsetiti da se Stuxnet, malver koji je ciljao infrastrukturu iranskog postrojenja za obogaćivanje uranijuma Natanz, širio preko USB stikova koristeći 0-day ranjivost u Windowsu.\nTakođe, prema dokumentima koje je medijima dostavio Edvard Snouden, američka obaveštajna agencija NSA koristila je Cottonmouth, uređaj za špijuniranje koji je bio maskiran u USB priključak i koji je mogao krišom instalirati malver na ciljanom računaru. Iako nema dokaza da je Cottonmouth primenjivao taktiku koji koristi BadUSB, takva mogućnost ipak postoji.\nPretnje kao što je BadUSB nisu samo potencijalan problem za kompjutere i laptopove. Mnogi elektronski uređaji se povezuju preko USB ili koriste USB za punjenje baterije. To znači da bi se ovakva vrsta napada mogla koristiti protiv svih takvih uređaja, uključujući i smart telefone.\nPrevious Post:Sledeći Google telefon biće ogroman\nNext Post:9 najboljih aplikacija za rad sa beleškama


U Vojvodini se može poleteti s 10 malih aerodroma\nFoto: Dnevnik (Aleksandra Erski)\nSombor prvi u Vojvodini dobija putnički aerodrom?\nSvima je dobro poznato da u Srbiji ima dva aerodroma s kojih se može uputiti na niz destinacija u svetu, ali se mnogo manje zna da u našoj zemlji ima mnogo više takozvanih malih aerodroma i da je njima, praktično, pokrivena cela zemlja.\nOd ukupno 32 registrovana aerodroma u Srbiji, deset je u Vojvodini, a kako kažu u Direktoratu civilnog vazduhoplovstva Republike Srbije, na dva aerodroma su operateri fizička lica s važećom saglasnošću za korišćenje aerodroma. Saglasnost za korišćenje, koje je izdao Direktorat, imaju aerodrom „Kora” u Somboru, na kojem je operater Nikola Bogdan i „Verušić” u Subotici, gde je operater Milorad Zubić.\nDakle, od 32 aerodroma u Srbiji dva su dobro poznata – aerodromi „Nikola Tesla” i „Konstantin Veliki” i operateri aerodroma imaju važeći sertifikat koji je izdao Direktorat. Na 30 malih aerodroma, 30 operatera aerodroma poseduje dozvolu ili saglasnost za njihovo korišćenje.\nOsnovna razlika između te dve kategorije „malih” aerodroma je u nameni, ukazuju u Direktoratu. Tako su aerodromi čiji operateri poseduju dozvolu za korišćenje uglavnom namenjeni za obuku pilota, dok su aerodromi čiji operateri poseduju saglasnost za korišćenje uglavnom namenjeni za nekomercijalno letenje vazduhoplova i obavljanje posebnih delatnosti u vazdušnom saobraćaju koje se obavljaju uz naknadu. Operateri aerodroma su uglavnom aero-klubovi, na sedam su operateri fizička lica i ti aerodromi su u privatnom vlasništvu, a gde se nalaze, kao i ko su operateri na njima, može se videti na sajtu Direktorata civilnog vazduhoplovstva.\nU Srbiji ima 20 aerodroma koji imaju dozvolu za korišćenje, a u Vojvodini ih je osam.\nTako se u Vojvodini može poletiti s aerodroma u Kikindi, Novom Sadu, odnosno Čeneju, Pančevu, Sremskoj Mitrovici, odnosno Velikim Radnicima, Subotici, Zrenjaninu, odnosno Ečki, i u Vojki. Na teritoriji Vojvodine je i aerodrom u Vršcu, gde je operater SMATSA Vazduhopolovna akademija.\nPo rečima načelnika Odeljenja aerodroma u Direktoratu mr Vladimira Pavlovića, na manjim aerodromima najčešće se sreću jedrilice, motorni zmajevi, ultralaki i laki vazduhoplovi, poput „cesne”, „pajpera” ili, recimo, ako se govori o poljoprivrednim aktivnostima, AN-2, „dromader” ili „robinzon R-44” ako se govori o helidromima. U skladu sa Zakonom o vazdušnom saobraćaju, aerodrom mora biti planiran, projektovan i izgrađen na način koji omogućava bezbedno odvijanje vazdušnog saobraćaja, što uključuje bezbedno poletanje, sletanje i boravak vazduhoplova.\nPre izgradnje malog aerodroma, rekao je Pavlović, u skladu sa zakonom, investitor je dužan da Direktoratu dostavi tehničku dokumentaciju kojom dokazuje održavanje prihvatljivog nivoa bezbednosti, a standardi koji se primenjuju prilikom projektovanja su definisani Zakonom o vazdušnom saobraćaju i odgovarajućim podzakonskim propisima.\nHelidrom koristi „Ciklonizacija” Novi Sad\nU Srbiji ima pet registrovanih helidroma, koji imaju saglasnost Direktorata civilnog vazduhoplovstva Republike Srbije za korišćenje, a u Vojvodini je jedan.\nOperater tog heliodroma je Vojvođanska privredna avijacija, a koristi ga „Ciklonizacija” Novi Sad. Po rečima menadžera za odnose s javnošću u „Ciklonizaciji” Darija Aćimovića, heklikopter se koristi za sistematske akcije suzbijanja komaraca i snimanja područja Dunava kamerama visoke rezulucije da bi se napravile mape izvorišta komaraca.\nViše iz ove kategorije « Kako prepoznati lažne saobraćajce\tKatanac na 29 benzinskih pumpi, kakvo su gorivo prodavale »\nPresek ponude i potražnje poslova u prvoj polovini 2018. u Srbiji registrovanih na plaftormi za pron...\nInternet kupovina popularna je ne samo u svetu, već i u Srbiji. Kupujem-prodajem, Limundo, Kupindo i...\nIako je sirova nafta na svetskim berzama pojeftinila u poslednjih mesec dana za oko dva dolara u Srb...